
DEKRET
Nr. 8911,  datë 27.1.2015

PËR DISA NDRYSHIME NË DEKRETIN NR. 8304,  DATË 11.10.2013  “PËR EMËRIMIN E KËSHILLIT TË MINISTRAVE”
Në mbështetje të neneve 93, 96 dhe 98 të Kushtetutës së Shqipërisë, me propozim të  Kryeministrit,

DEKRETOJ:

Në dekretin nr. 8304, datë 11.10.2013, “Për emërimin e Këshillit të Ministrave”, bëhet këto ndryshime:

Neni 1

Në nenin 1, pikat 9 dhe 10 ndryshohen si më poshtë vijon: 
“9. Zonja Eglantina Gjermeni, ministër i Zhvillimit Urban
10. Zoti Arben Ahmetaj ministër i Zhvillimit Ekonomik, Turizmit, Tregtisë dhe Sipërmarrjes”.

Neni  2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Bujar Nishani

DEKRET
Nr. 8912, datë 27.1.2015

PËR SHKARKIM  MINISTRI

Në mbështetje të nenit 93 dhe 98, pika 1 të Kushtetutës,  me propozim të Kryeministrit,

DEKRETOJ:

Neni 1

Zonja Eglantina Gjermeni, ministër i Zhvillimit Urban dhe Turizmit, shkarkohet nga kjo detyrë.

Neni 2

Ky dekret hyn në fuqi menjëherë.

PRESIDENTI I REPUBLIKËS
 SË SHQIPËRISË
Bujar Nishani

DEKRET
Nr. 8913, datë 27.1.2015

PËR EMËRIM  MINISTRI

Në mbështetje të nenit 93 dhe 98, pika 1 të Kushtetutës,  me propozim të Kryeministrit,

DEKRETOJ:

Neni 1

Zonja Eglantina Gjermeni, emërohet ministër i Zhvillimit Urban.

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Bujar Nishani


DEKRET
Nr. 8914, datë 27.1.2015

PËR SHKARKIM  MINISTRI

Në mbështetje të nenit 93 dhe 98, pika 1 të Kushtetutës,  me propozim të Kryeministrit,

DEKRETOJ:

Neni 1

Zoti Arben Ahmetaj, ministër i Zhvillimit Ekonomik, Tregtisë dhe Sipërmarrjes shkarkohet nga kjo detyrë.

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Bujar Nishani


DEKRET
Nr. 8915, datë 27.1.2015

PËR EMËRIM  MINISTRI

Në mbështetje të nenit 93 dhe 98, pika 1 të Kushtetutës,  me propozim të Kryeministrit,



DEKRETOJ:

Neni 1

Zoti Arben Ahmetaj emërohet ministër i Zhvillimit Ekonomik, Turizmit, Tregtisë dhe Sipërmarrjes.

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Bujar Nishani

VENDIM
Nr. 31, datë 21.1.2015

PËR NJË NDRYSHIM NË VENDIMIN NR. 718, DATË 29.10.2004, TË KËSHILLIT TË MINISTRAVE, “PËR LISTËN E PERSONAVE TË SHPALLUR SI FINANCUES TË TERRORIZMIT”, TË NDRYSHUAR

Në mbështetje të nenit 100 të Kushtetutës dhe të neneve 5, pika 1, 14, pika 1, 18, pika 1, 25, pika 1, e 28, pika 1, të ligjit nr. 157/2013, datë 10.10.2013, “Për masat kundër financimit të terrorizmit”, me propozimin e ministrit të Punëve të Jashtme, Këshilli i Ministrave

VENDOSI:

Në listën e personave të shpallur sipas rezolutës së Këshillit të Sigurimit (“Lista e OKB-së”), që i bashkëlidhet vendimit nr. 718, datë 29.10.2004, të Këshillit të Ministrave, të ndryshuar, konkretisht në listën e shkronjës “C”, “Lista e individëve, anëtarë ose bashkëpunëtorë me organizatën Al-Qaida”, çregjistrohen individët e renditur në shkronjën “a” të listës, “Lista e individëve, anëtarë ose bashkëpunëtorë me organizatën Al-Qaida”, që i bashkëlidhet këtij vendimi, sipas ndryshimeve në listën e konsoliduar të Këshillit të Sigurimit të OKB-së për personat që janë anëtarë, bashkëpunëtorë apo financues, për organizatën Al-Qaida.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

AZHURNIMI NË LISTËN E PERSONAVE TË SHPALLUR SI FINANCUES TË TERRORIZMIT SIPAS REZOLUTAVE TË KËSHILLIT TË SIGURIMIT (“LISTA E OKB-së”)

C. LISTA E INDIVIDËVE ANËTARË OSE BASHKËPUNËTORË ME ORGANIZATËN AL-QAIDA
a) Lista e ndryshuar në “Lista e individëve anëtarë ose bashkëpunëtorë me organizatën Al-Qaida”;
1. ISMAIL; MOHAMED; ISMAIL; ABU SHAWEESH,
2. AQEEL; ABDULAZIZ; AQEEL; AL-AQEEL. 

Shënim. Gjeneralitet e tjera për personat, emrat e të cilave janë radhitur më sipër, mbahen në Drejtorinë e Përgjithshme të Parandalimit të Pastrimit të Parave.

VENDIM
Nr. 32, datë 21.1.2015

PËR DISA SHTESA NË VENDIMIN NR. 229, DATË 23.4.2004, TË KËSHILLIT TË MINISTRAVE, “PËR MIRATIMIN E CEREMONIALIT ZYRTAR TË REPUBLIKËS SË SHQIPËRISË”,  TË NDRYSHUAR

Në mbështetje të nenit 100 të Kushtetutës dhe të neneve 12, pika 2, e 49, pika 1, të ligjit nr. 9095, datë 3.7.2003, “Për shërbimin e jashtëm të Republikës së Shqipërisë”, me propozimin e ministrit të Punëve të Jashtme, Këshilli i Ministrave
VENDOSI:

1. Në pikën 2, “Përdorimi i sallës VIP të Aeroportit”, të kapitullit V, “Vizita dhe takime”, të vendimit nr. 229, datë 23.4.2004, të Këshillit të Ministrave, të ndryshuar, pas pikës 2.11 shtohen pikat 2.12 deri në 2.25, me këtë përmbajtje:
“2.12 Në sallën VIP të aeroportit “Nënë Tereza”, ngrihet dhe funksionon salla VIP nr. 3.
2.13 Salla VIP nr. 3 mund të rezervohet nga: 
- kompani të huaja apo vendase; 
- ambasada të huaja rezidente apo jorezidente në Tiranë; 

- organizata ndërkombëtare dhe përfaqësi të biznesit vendas dhe të huaj; 
- sportistë që kanë fituar medalje në aktivitetet kombëtare apo ndërkombëtare.
2.14 Rezervimi i sallës VIP nr. 3 nga subjektet e lartpërmendura bëhet në Protokollin e Shtetit, jo më vonë se 48 orë përpara mbërritjes apo largimit të subjektit kërkues, dhe miratimi i shërbimit i përcillet, me shkrim, sallës VIP nr. 3, në aeroport. 
2.15 Subjekti kërkues, së bashku me kërkesën për përdorim të sallës VIP nr. 3, duhet të përcjellë edhe listën e plotë të pasagjerëve udhëtues, itinerarin dhe numrat e dokumentit të udhëtimit. 
2.16  Subjektet, që kanë marrë miratimin e Protokollit të Shtetit dhe që do të lejohen të përdorin sallën VIP nr. 3, duhet të kalojnë procedurat korrekte të kontrollit fizik, bagazhit e të dokumentacionit dhe, në asnjë moment, nuk janë objekt i shmangies së tyre. 
2.17 “Albcontrol”, sh.a. ngarkohet me sigurimin e shërbimeve që do të ofrohen në sallën VIP nr. 3. Këto shërbime përfshijnë:
a) lejimin e hyrjes në zonën e parkimit VIP të automjetit me të cilin udhëton subjekti kërkues i shërbimit; 
b) pritjen dhe akomodimin në sallën VIP nr. 3; 
c) kontrollin dhe vulosjen e pasaportës; 
ç)  transportin e bagazhit të dorës; 
d) ofrimin e shërbimit bufe, TV, internet dhe lehtësi të tjera. 
2.18 Tarifat për shërbimin e sallës VIP nr. 3 dhe të gjitha shërbimet që ofrohen do të jenë të afishuara në faqen zyrtare të Ministrisë së Punëve të Jashtme, së bashku me formularin që duhet plotësuar me të dhënat individuale të udhëtarëve dhe kërkesën tip që duhet të depozitohet për miratim në Protokollin e Shtetit. 
2.19 Pas miratimit të dhënë nga Protokolli i Shtetit për shfrytëzimin e sallës VIP nr. 3, subjekti i interesuar do të depozitojë, nëpërmjet transfertës bankare, tarifën përkatëse, sipas tabelës në shtojcën bashkëlidhur këtij vendimi. 
2.20 Hyrja në sallën VIP nr. 3 dhe përfitimi i shërbimeve në këtë sallë bëhen vetëm pas dorëzimit, pranë personelit të shërbimit, të faturës së pagesës së shërbimit të kërkuar dhe miratimit paraprak të Protokollit të Shtetit. 
2.21 Protokolli i Shtetit do të jetë autoriteti i vetëm që do të vendosë shmangien e tarifave të mësipërme, vetëm në rastet e vizitave zyrtare apo rastet e respektimit të reciprocitetit. 
2.22 Modalitetet e përdorimit të sallës VIP nr. 3 dhe kategoritë që e përfitojnë këtë shërbim përcaktohen dhe miratohen paraprakisht nga Drejtoria e Protokollit të Shtetit. Në të gjitha rastet e përdorimit të sallës VIP nr. 3, Protokolli i Shtetit i jep përparësi trajtimit dhe shërbimit të zyrtarëve shtetërorë që përfitojnë shërbimin e sallave VIP nr. 1 dhe nr. 2. 
2.23 Tarifat për pijet, ushqimet dhe shërbime të tjera në sallën VIP nr. 3 përcaktohen në përputhje me shtojcën që i bashkëlidhet këtij vendimi. 
2.24 Të ardhurat e arkëtuara nga përdorimi i sallës VIP nr. 3 i kalojnë 50 për qind buxhetit të shtetit, për Ministrinë e Punëve të Jashtme, dhe 50 për qind buxhetit të “Albcontrol”, sh.a. 
2.25 Procedurat për ofrimin e shërbimeve dhe kriteret për përcaktimin e subjekteve përfituese të këtij shërbimi miratohen me udhëzim të përbashkët të ministrit të Punëve të Jashtme dhe ministrit të Zhvillimit Ekonomik, Tregtisë dhe Sipërmarrjes.”. 
2. Ngarkohen Ministria e Punëve të Jashtme, Ministria e Zhvillimit Ekonomik, Tregtisë dhe Sipërmarrjes dhe Ministria e Financave për zbatimin e këtij vendimi.   
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

SHTOJCË
TARIFAT E SHËRBIMIT TË SALLËS VIP NR. 3

Tarifat e shërbimit në sallën VIP nr. 3 për të gjitha subjektet, të cilat do ta përfitojnë atë, do të jenë fikse për çdo orë shërbimi të kërkuar. 
Tarifa e shërbimit në sallën VIP nr. 3, gjithashtu, do të jetë e ndryshme edhe në bazë të numrit të pasagjerëve të çdo subjekti kërkues. Shërbimi do të ofrohet kundrejt pagesës, sipas kësaj tabele:

Faqe|1

Faqe|178
 

	Shërbimet
	Tarifa në nisje
	Tarifa në mbërritje

	Pritje, akomodim,  shfrytëzim, shërbim bufe i sallës VIP nr. 3, transport VIP deri në avion për subjekt nga 1 deri në 5 vetë.
	300 euro
	300 euro

	Pritje, akomodim, shfrytëzim, shërbim bufe i sallës VIP nr. 3, transport VIP deri në avion
për subjekt nga 5 deri në 10 vetë.
	500 euro
	400 euro

	Pritje, akomodim, shfrytëzim, shërbim bufe i sallës VIP nr. 3, transport VIP deri në avion
për subjekt nga 10 deri në 20 vetë.
	
1000 euro
	
900 euro




VENDIM
Nr. 33, datë 21.1.2015

PËR DISA SHTESA DHE NDRYSHIME NË VENDIMIN NR. 513, DATË 13.6.2013, TË KËSHILLIT TË MINISTRAVE, “PËR PËRCAKTIMIN E KRITEREVE, TË PROCEDURAVE E TË DOKUMENTACIONIT PËR HYRJEN, QËNDRIMIN DHE TRAJTIMIN E TË HUAJVE NË REPUBLIKËN E SHQIPËRISË”, TË NDRYSHUAR

Në mbështetje të nenit 100 të Kushtetutës dhe të nenit 30, të ligjit nr. 108/2013, “Për të huajt”, me propozimin e ministrit të Punëve të Jashtme dhe ministrit të Punëve të Brendshme, Këshilli i Ministrave 
VENDOSI:

Në vendimin nr. 513, datë 13.6.2013, të Këshillit të Ministrave, të ndryshuar, bëhen shtesa dhe ndryshimi i mëposhtëm:
1. Në aneksin nr. 3, “Lista e shteteve, shtetasit e të cilave hyjnë pa viza në Republikën e Shqipërisë dhe çfarë dokumenti duhet të paraqesin”, bashkëlidhur vendimit, të shtohen fjalët “... Emiratet e Bashkuara Arabe dhe Kuvajti me dokumentin pasaportë ...”.
2. Në aneksin nr. 4, “Lista e vendeve, shtetasit e të cilave hyjnë me vizë në Republikën e Shqipërisë dhe përfaqësitë ku mund të bëhet aplikimi, si dhe tarifa përkatëse e shërbimit me vizë”, bashkëlidhur vendimit, hiqen fjalët “... Emiratet e Bashkuara Arabe ...” dhe “... Kuvajti ...”.
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama
VENDIM
Nr. 34, datë 21.12015

PËR MIRATIMIN E KALENDARIT TË MENAXHIMIT TË SHPENZIMEVE PUBLIKE PËR VITIN 2015

Në mbështetje të nenit 100 të Kushtetutës dhe të nenit 22, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

1. Miratimin e kalendarit të menaxhimit të shpenzimeve publike për vitin 2015, sipas lidhjes nr. 1, që i bashkëlidhet këtij vendimi dhe është pjesë përbërëse e tij. 
2. Ngarkohen Ministria e Financave, Ministria e Integrimit Evropian, Departamenti i Programimit të Zhvillimit, Financimeve dhe Ndihmës së Huaj, në Kryeministri, dhe të gjitha njësitë e qeverisjes së përgjithshme për zbatimin e këtij vendimi.
Ky vendim hyn në fuqi menjëherë dhe i shtrin efektet nga data 1 janar 2015.

KRYEMINISTRI
Edi Rama








Lidhja nr. 1

KALENDARI PËR MENAXHIMIN E SHPENZIMEVE PUBLIKE PËR VITIN 2015
[image: ]












VENDIM
Nr. 37, datë 21.1.2015

PËR DISA SHTESA DHE NDRYSHIME NË VENDIMIN NR. 883, DATË 13.5.2009, TË KËSHILLIT TË MINISTRAVE, “PËR MIRATIMIN E TARIFAVE PËR REGJISTRIMIN E OBJEKTEVE TË PRONËSISË INDUSTRIALE”, TË NDRYSHUAR

Në mbështetje të nenit 100 të Kushtetutës dhe të neneve 24, 25, 28, 33, 41, 44, 46, 76, 77, 79, 80, 82, 87, shkronjat “a”-”gj”, 109, 137, 149, 172, 181, 194, 198 e 202, të ligjit nr. 9947, datë 7.7.2008, “Për pronësinë industriale”, të ndryshuar, me propozimin e ministrit të Zhvillimit Ekonomik, Tregtisë dhe Sipërmarrjes, Këshilli i Ministrave

VENDOSI:

Në vendimin nr. 883, datë 13.5.2009, të Këshillit të Ministrave, të ndryshuar,  bëhen këto shtesa dhe ndryshime:
 1. Në fund të pikës 11, të vendimit, shtohet paragrafi, me këtë përmbajtje:
“Ngarkohen ministri i Financave dhe ministri i Zhvillimit Ekonomik, Tregtisë dhe Sipërmarrjes të nxjerrin udhëzimin e përbashkët për të përcaktuar drejtimet dhe kriteret e përdorimit të të ardhurave që i lihen DPPM-së.”.
2. Në lidhjen nr. 1, “Tarifat për patentat e shpikjeve”, bëhen ndryshimet dhe shtesat e mëposhtme:
a) Në pikën 1.5, fjalët “Tarifë për publikimin e Patentës Evropiane dhe të amendamenteve në patentë” zëvendësohen me “Tarifë për publikimin e shtrirjes së patentave evropiane dhe amendamenteve në patentë.”.
b) Në pikën 1.8, fjalët “Tarifë për zgjatjen e afatit për plotësim dokumentacioni” zëvendësohen me “Tarifë për shqyrtim të mëtejshëm”, ndërsa vlera “2 000” zëvendësohet me vlerën “7 000”.
c) Pika 1.18  shfuqizohet.
ç) Në pikën 1.19, vlera “500” zëvendësohet me vlerën “1 500” .
d) Në pikën 1.20, vlera “500” zëvendësohet me vlerën  “2 000” .
dh) Në pikën 1.44,  vlera “3 000” zëvendësohet me vlerën “9 000”.
Pas pikës 1.44 shtohen: pika 1.45, me emërtimin e tarifës: “Tarifë për kërkesë për ndryshimin ose shtimin e prioritetit” dhe vlerë “7 000 ALL”; pika 1.46, me emërtimin e tarifës: “Tarifën shtesë për zgjatje afati” dhe vlerë “7 000 ALL” dhe pika 1.47, me emërtimin e tarifës: “Tarifë për publikimin e vlefshmërisë së patentave evropiane dhe amendamenteve në patentë” dhe vlerë  “10 000 ALL”.
ë) Në fund të  paragrafit  të  lidhjes  nr. 1  shtohet paragrafi, me këtë përmbajtje:
 “Tarifat vjetore për ripërtëritjen e patentave (nr. rendor 1.24-1.43) të rriten në masën 100% të vlerave përkatëse të dhëna në pasqyrë, në rastet kur pagesa e tyre kryhet brenda 2 (dy) muajve pas përfundimit të afatit të caktuar, në përputhje me parashikimin e pikës 3, të nenit 41, të ligjit nr. 9947, datë 7.7.2008, “Për pronësinë industriale”, të ndryshuar.
* Tarifat me nr. rendor 1.1; 1.4; 1.6; 1.7; 1.8; 1.9; 1.11; 1.12; 1.13 të reduktohen në masën 50% të vlerës përkatëse të dhënë në pasqyrë, në rastin kur pronari i patentës është njëkohësisht edhe shpikësi i patentës. Për studentët, pensionistët, personat me aftësi të kufizuar, këto tarifa të jenë 100 (njëqind) lekë.”.
3. Në fund të paragrafit të lidhjes nr. 2, “Tabela e tarifave të shërbimit për certifikatat e mbrojtjes shtesë për produktet mjekësore dhe produktet për mbrojtjen e bimëve”,  shtohet  paragrafi, me këtë përmbajtje:
“Tarifat vjetore për ripërtëritjen e certifikatave të mbrojtjes shtesë (nr. rendor 2.2-2.6) të rriten në masën 100% të vlerave përkatëse të dhëna në pasqyrë, në rastet kur pagesa e tyre kryhet brenda 2 (dy) muajve pas përfundimit të afatit të caktuar në përputhje me parashikimin e pikës 3, të nenit 41, të ligjit nr. 9947, datë 7.7.2008, “Për pronësinë industriale”, të ndryshuar.
* Tarifa  e aplikimit me nr. rendor 2.1 të reduktohet në masën 50% të vlerës përkatëse të dhënë në pasqyrë, në rastin kur pronari i patentës është njëkohësisht edhe shpikësi i patentës.”.
4. Në fund të paragrafit të lidhjes nr. 3, “Tabela e tarifave të shërbimit për modelet e përdorimit”, shtohet paragrafi, me këtë përmbajtje:
“Tarifat vjetore për ripërtëritjen e modeleve të përdorimit me numër rendor (3.23-3.32) të rriten në masën 100% të vlerave përkatëse të dhëna në pasqyrë, në rastet kur pagesa e tyre kryhet brenda 2 (dy) muajve pas përfundimit të afatit të caktuar në përputhje me parashikimin e pikës 3, të nenit 41, të ligjit nr. 9947, datë 7.7.2008, “Për pronësinë industriale”, të ndryshuar.
* Tarifat me nr. rendor 3.1- 3.12 të reduktohen në masën 50% të vlerës përkatëse të dhënë në pasqyrë, në rastin kur pronari i modelit të përdorimit është njëkohësisht edhe shpikësi i modelit të përdorimit. Për studentët, pensionistët, personat me aftësi të kufizuar, këto tarifa  të jenë 100 (njëqind) lekë.”.
5. Në lidhjen nr. 6, “Tabela e tarifave të shërbimit për treguesit gjeografikë”, pas pikës 6.13 shtohet pika 6.14, me emërtimin e tarifës: “Tarifë për ripërtëritje të treguesit gjeografik” dhe vlerë “8 000 ALL”.
6. Kudo në tekstin e lidhjes nr. 7, “Tabela e tarifave për shërbimet lidhur me topografitë e qarqeve të integruara”, fjalët “Topografitë e qarqeve të integruara” zëvendësohen me “Topografitë e produkteve gjysëmpërçuese”  .
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

VENDIM
Nr. 38, datë 21.1.2015

PËR DISA NDRYSHIME DHE SHTESA NË VENDIMIN NR. 1707, DATË 29.12.2008, TË KËSHILLIT TË MINISTRAVE, “PËR MIRATIMIN E RREGULLORES PËR LËSHIMIN E PATENTAVE     PËR SHPIKJET DHE MODELET E PËRDORIMIT”, TË NDRYSHUAR

Në mbështetje të nenit 100 të Kushtetutës dhe të neneve 11, 17, 18, 20, 24, 26, 29-31, 34, 35, 49, 50, 70, 75, 87, shkronjat “a”-”gj”, 97, 99 dhe 202, të ligjit nr. 9947, datë 7.7.2008, “Për pronësinë industriale”, të ndryshuar, me propozimin e ministrit të Zhvillimit Ekonomik, Tregtisë dhe Sipërmarrjes, Këshilli i Ministrave

VENDOSI:

Në rregulloren për lëshimin e patentave për shpikjet dhe modelet e përdorimit, që i bashkëlidhet vendimit nr. 1707, datë 29.12.2008, të Këshillit të Ministrave, të ndryshuar, bëhen këto ndryshime dhe shtesa:
1. Në kreun I, “Dispozita të përgjithshme”, bëhen ndryshimet dhe shtesat e mëposhtme:
a) Në shkronjën “ç”, të pikës 2.1, fjalët “... ekspozitë ndërkombëtare ...” zëvendësohen me “... ekspozitë ndërkombëtare zyrtare apo e njohur zyrtarisht ...”.
b) Në shkronjën “e”, të pikës 2.1, dhe kudo në tekst, pas fjalëve “... ligjin nr. 9947, datë 7.7.2008, “Për pronësinë industriale”, shtohen “..., i ndryshuar me ligjin nr. 55/2014, ...”.
c) Pas shkronjës “g”, të pikës 2.1, shtohet shkronja “gj”, me këtë përmbajtje:
“gj) “Patentë e vlefshme evropiane” është patenta evropiane e dhënë nga ZEP-i në bazë të aplikimit për patentë evropiane, i depozituar pas datës 1 maj 2010, për të cilën është kërkuar vlefshmëria në Shqipëri.”.
2. Në shkronjën “a”, të pikës 2.1, të kreut II, “Paraqitja e aplikimit për patentë kombëtare”, shprehja “... formularin FP1 ...” zëvendësohet me fjalët  “... kërkesën për dhënien e patentës ...”.
3. Pika 2.2, e kreut VIII, “E drejta për prioritet”, ndryshohet, si më poshtë vijon:
“2.2 Kërkuesi mund të ndryshojë ose të shtojë prioritetin brenda gjashtëmbëdhjetë muajve nga data e prioritetit më të parë të pretenduar ose, nëse ndryshimi a shtesa do të shkaktonte një ndryshim në datën e prioritetit më të parë të pretenduar, brenda gjashtëmbëdhjetë muajve nga data e korrigjuar e prioritetit më të parë, cilado periudhë gjashtëmbëdhjetëmujore të skadojë më parë, me kusht që një korrigjim i tillë të paraqitet para mbarimit të katër muajve nga data e depozitimit të dhënë të kërkesës për patentë. Kërkesa për shtimin apo ndryshimin e prioritetit do të shoqërohet me pagesën e tarifës përkatëse, në të kundërt kërkesa refuzohet.”.
4. Në kreun IX, “Ekzaminimi i aplikimit për patentë dhe dhënia e patentës”,  bëhen  ndryshimet dhe shtesat e mëposhtme:
a)  Në pikën 1.1, fjalia e fundit hiqet.
b)  Në pikën 3, fjala “... i mëtejshëm ...” zëvendësohet me  “... formal ...” .
c)  Në pikën 3.1, fjalët “... brenda një periudhe 3-mujore nga data e lëshimit të dëshmisë ...” zëvendësohen me “... pas përcaktimit të datës ...”.

 ç)  Në fjalinë e parë, të pikës 3.2, pas numrit “20” shtohen numrat “21, 22” dhe pas numrit “II” shtohen numrat “III, IV dhe V”.
d)   Pika 3.4 shfuqizohet.
dh)  Në pikën 4.1, shprehja “3.4 dhe 3.5” zëvendësohet me  “3”.
e)  	 Në pikën 5, fjalët “... shtyrja e afatit kohor për plotësimin e të metave të aplikimit ...” zëvendësohen me  “... kërkesa për shqyrtim të mëtejshëm i aplikimit për patentë ...”. 
ë) 	Në pikën 5.1, fjala “... përkatëse ...” zëvendësohet me fjalët “... për shqyrtim të mëtejshëm ...”.
f)  Në pikën 5.1, fjalët “... zgjatjen  e afatit ...” zëvendësohen me “... për shqyrtim të mëtejshëm ...”.
g)  Pas  pikës 6.1 shtohet pika 6.2, me këtë përmbajtje: 
“6.2. Në rastin kur patenta e lëshuar është rezultat i një kërkese për konvertim në bazë të nenit 87/ë, patenta e lëshuar do të përmbajë edhe të dhënat e mëposhtme:
a)  Datën e kërkesës për konvertim; 
b)  Numrin dhe vendin e aplikimit fillestar;
c)  Datën e aplikimit fillestar.”. 
gj)  Pika 7.1 ndryshohet, si më poshtë vijon:
“7.1 Në zbatim të pikës 4, të nenit 28, të ligjit, pronari i patentës duhet të depozitojë brenda 10 (dhjetë) vjetëve nga data e depozitimit të aplikimit për patentë, dokumentin me anë të të cilit të provojë patentueshmërinë e shpikjes në përputhje me nenet 5, 6, 7, 9 dhe 10, të ligjit. Dokumenti i sipërpërmendur mund të jetë rezultat i ekzaminimit thelbësor të kryer mbi të njëjtën patentë nga ZEP-i, nga një zyrë kombëtare, e cila gëzon statusin e Autoritetit Ndërkombëtar për Ekzaminim Paraprak, sipas nenit 32, të Traktatit të Bashkëpunimit për Patentat ose nga zyra kombëtare, e cila ka marrëveshje bashkëpunimi me DPPM-në, si dhe një patentë e dhënë për të njëjtën shpikje nga një prej këtyre zyrave. Ai duhet të depozitohet i përkthyer në gjuhën shqipe dhe i noterizuar.”.
 h) Në fund të pikës 7.2 shtohet paragrafi, me këtë përmbajtje:
“Nëse procedura e njohjes së patentës në njërën nga zyrat përkatëse nuk është përfunduar ende, aplikuesi njofton DPPM-në para përfundimit të afatit 10-vjeçar nga data e depozitimit të aplikimit për patentë dhe kërkon zgjatje të afatit për depozitimin e provës shkresore, në bazë të nenit 34, kundrejt pagesës së tarifës përkatëse. DPPM-ja mund të zgjatë afatin e depozitimit të provës shkresore deri në 3 muaj nga data e përfundimit të procedurës në zyrën përkatëse.”.
5. Në kreun X, “Publikimi i aplikimeve për patentë dhe i patentave”, bëhen  shtesat e mëposhtme:
a) Pas pikës 1.2  shtohet pika 1.3, me këtë përmbajtje:
“1.3 Në rastin kur patenta e lëshuar është rezultat i një kërkese për konvertim në bazë të nenit 87/ë, publikimi i aplikimit të saj do të përmbajë edhe të dhënat e mëposhtme:
a)  Datën e kërkesës për konvertim; 
b)  Numrin dhe vendin e  aplikimit fillestar;
c)  Datën e aplikimit fillestar.”.
b) Pas pikës 2.1 shtohet pika 2.2, me këtë përmbajtje:
“2.2 Në rastin kur patenta e lëshuar është rezultat i një kërkese për konvertim në bazë të nenit 87/ë, publikimi i saj do të përmbajë edhe të dhënat e mëposhtme:
a)  Datën e kërkesës për konvertim; 
b)  Numrin dhe vendin e aplikimit fillestar;
c)  Datën e aplikimit fillestar.”. 
6. Në kreun XII, “Rivendosja e të drejtave”, bëhen shtesat dhe ndryshimet e mëposhtme:
a) Pas pikës 1.3 shtohet pika 1.4, me këtë përmbajtje:
“1.4 Kur aplikimi që pretendon prioritet nuk është depozituar brenda 12 (dymbëdhjetë) muajve nga data e aplikimit të mëparshëm, aplikuesi mund të depozitojë kërkesë për rivendosjen e së drejtës së prioritetit brenda dy muajve nga mbarimi i afatit të sipërpërmendur, të shoqëruar me dokumentet e mëposhtme:
a)	 Të dhënat për shkaqet që çuan në mosrespektimin e periudhës së prioritetit, pavarësisht nga marrja e masave të nevojshme;
b)  Tarifa për rivendosje në afat;
c)  Autorizimi i përfaqësimit.”.
b) Fjalia e parë, e pikës 2.1, ndryshohet, si më poshtë vijon:   
“DPPM-ja shqyrton kërkesën për rivendosjen e së drejtës brenda një afati njëmujor nga data e marrjes së saj, nëse është në përputhje me parashikimet e pikës 1, të nenit 35, të ligjit, dhe të pikave 1.1, 1.2, 1.3 dhe 1.4, të këtij kreu.”.
7. Në kreun XVI, “Ripërtëritja e patentës”, bëhen shtesa dhe ndryshimet e mëposhtme:
a) Në fjalinë e fundit, të pikës 2.1, shtohet fjalia, me këtë përmbajtje: 
“... ose brenda 2 (dy) muajve nga periudha 6-mujore pas datës së fundit të muajit të datës së depozitimit, kundrejt pagesës shtesë ...”.
b) Në pikën 3.1, shprehja “6-mujore” zëvendësohet me “8-mujore”. 
c) Pika 3.3 ndryshohet, si më poshtë vijon: 
“3.3 Kur kërkesa për ripërtëritjen e patentës plotëson kushtet e pikës 2, të këtij kreu, DPPM-ja e ripërtërin patentën dhe bën shënimin për ripërtëritjen e saj në regjistrin e patentave dhe i lëshon paraqitësit të kërkesës njoftim për ripërtëritjen e patentës.”.
ç) Pika 3.4 ndryshohet, si më poshtë vijon: 
“3.4. Kur për një patentë janë paraqitur disa kërkesa për ripërtëritje, ripërtëritja e patentës bëhet në bazë të kërkesës që është paraqitur e para dhe DPPM-ja refuzon kërkesat e mëvonshme.”.
d) Në pikën 3.5, pas fjalëve “... parashikuar në nenin 41, pikat 2 dhe 3, të ligjit, ...” shtohen “... si edhe afatit të parashikuar në pikën 2.1, të këtij kreu, ...”.
8. Në kreun XVII, “Dorëheqja nga patenta dhe ndryshimet në një patentë”,  bëhen ndryshimet dhe shtesat e mëposhtme:
a) Shkronja “a”, e pikës 1.1, shfuqizohet.
b) Në pikën 3.1 bëhen shtesa dhe ndryshimet e mëposhtme:
i) Pas fjalëve “... neni 82, pika 3, ...” shtohen “... si dhe neni 87/d, pika 3, ...”.
ii) Fjalët “... në këtë nen ...” zëvendësohen me “... në këto nene ...”.
iii) Në shkronjën “c”, fjalët “... parashikuar nga pika 3, e nenit 82, të ligjit, ...” hiqen.
9. Pas kreut XXII shtohet kreu XXIII, me këtë përmbajtje:

“KREU XXIII
APLIKIMET E  PATENTAVE EVROPIANE

1. Paraqitja e kërkesës  për vlefshmëri të patentës evropiane
1.1. Kërkesa për vlefshmëri të patentës evropiane parashikuar nga neni 87/d paraqitet pranë DPPM-së nëpërmjet formularit FP1, brenda 3 (tre) muajve nga data e publikimit të vendimit për dhënien e patentës nga ZEP-i. Afati i përmendur mund të zgjatet me një muaj nëse aplikuesi paguan tarifën shtesë për shqyrtim të mëtejshëm. Së bashku me kërkesën, aplikanti duhet të depozitojë edhe dokumentet e mëposhtme:
a) Përkthimin në anglisht të specifikimeve të patentës evropiane të dhënë nëse ajo nuk është lëshuar në anglisht;
b) Përkthimin në shqip të pretendimeve të patentës evropiane; Kur pretendimi përmban shenja referencë të përdorura në vizatime, këto vizatime i bashkëlidhen përkthimit;
c) Dokumentin e pagesës së tarifës së publikimit;
ç)  Autorizimin e përfaqësimit.
2. Shqyrtimi i kërkesës nga DPPM-ja
2.1 DPPM-ja shqyrton kërkesën për vlefshmëri të patentës evropiane dhe, nëse aplikimi përmbush kërkesat e pikës 1.1, të këtij kreu, DPPM-ja lëshon  njoftimin për njohjen e vlefshmërisë së patentës evropiane.
 2.2 Nëse aplikimi nuk përmbush vetëm kërkesën e shkronjës “ç”, të pikës 1.1, të këtij kreu, DPPM-ja lëshon njoftimin për plotësim parregullsish brenda afatit 2-mujor nga data e lëshimit të njoftimit, në të kundërt refuzon kërkesën. Në zbatim të nenit 34, të ligjit nr. 9947, datë 7.72008, “Për pronësinë industriale”, ky afat mund të shtyhet me kërkesë të aplikantit me 3 (tre) muaj kundrejt pagesës së tarifës për shqyrtim të mëtejshëm.
2.3 Nëse kërkesat e parashikuara në shkronjat “a”, “b” dhe “c”, të pikës 1.1, të këtij kreu, nuk janë depozituar në kohën e duhur ose tarifa e parashikuar nuk është paguar në kohën e duhur, DPPM-ja refuzon njohjen e vlefshmërisë së patentës evropiane dhe njofton me shkrim  aplikantin.
3. Paraqitja e kërkesës për ndryshime në pretendime të patentës evropiane
3.1 Kërkesa për ndryshime të pretendimeve të patentës evropiane   parashikuar nga pika 3, e nenit 87/d, paraqitet pranë DPPM-së nëpërmjet formularit FP7, brenda 3 (tre) muajve nga data e publikimit të vendimit për mbajtjen në fuqi me ndryshimet e bëra ose kufizimin nga ZEP-i. Afati i përmendur mund të zgjatet me një muaj nëse aplikuesi paguan tarifën shtesë për shqyrtim të mëtejshëm. Së bashku me kërkesën për ndryshim në pretendime, aplikanti duhet të depozitojë edhe dokumentet e mëposhtme:
a) Vendimin për ndryshimin e pretendimeve.
b) Përkthimin në shqip të pretendimeve të patentës europiane. Kur pretendimi përmban shenja referencë të përdorura në vizatime, këto vizatime i bashkëlidhen përkthimit.
c) Dokumentin e pagesës së tarifës së publikimit.
ç)  Autorizimin e përfaqësimit.
4. Shqyrtimi i kërkesës për ndryshime në pretendime të patentës evropiane nga DPPM-ja
4.1 DPPM-ja shqyrton kërkesën për ndryshime në pretendime të patentës evropiane dhe, nëse aplikimi përmbush kërkesat e pikës 3.1, të këtij kreu, DPPM-ja lëshon njoftimin për njohjen e ndryshimit të pretendimeve të patentës evropiane.
4.2 Nëse aplikimi nuk përmbush vetëm kërkesën e shkronjës “ç”, të  pikës 3.1, të këtij kreu, DPPM-ja lëshon njoftimin për plotësim parregullsish brenda afatit 2-mujor nga data e lëshimit të njoftimit, në të kundërt e refuzon  kërkesën. Në zbatim të nenit 34, të ligjit nr. 9947,      datë 7.7.2008, “Për pronësinë industriale”, ky afat mund të shtyhet me kërkesë të aplikantit me 3 (tre) muaj kundrejt pagesës së tarifës për shqyrtim të mëtejshëm.
4.3 Nëse kërkesat e parashikuara në shkronjat “a”, “b” dhe “ç”, të pikës 3.1, të këtij kreu, nuk janë depozituar në kohën e duhur ose tarifa e parashikuar nuk është paguar në kohën e duhur, DPPM-ja refuzon kërkesën për ndryshime në pretendime të patentës evropiane dhe njëkohësisht bën edhe pavlefshmërinë e patentës evropiane dhe njofton me shkrim aplikantin.”.
10.	 Në të gjithë formularët e patentave, shtohet shtojca I, “Formulari i deklarimit të të dhënave personale”, sipas formularit bashkëlidhur këtij vendimi.
11. Në formularin FP1, në rubrikën e parë “Lloji i aplikimit” shtohet pika me tekst: “Aplikim për vlefshmëri të patentës evropiane”. 
12. Në të gjithë formularët e patentave, logoja dhe adresa e DPPM-së të hiqen dhe të vendosen sipas vendit ku DPPM-ja do të ushtrojë aktivitetin e saj.
13.	 Në të gjithë formularët e patentave hiqen rubrikat, të cilat kërkojnë informacion për numër telefoni, fax dhe adresë e-mail-i. Këto të dhëna të kërkohen për t’u deklaruar vullnetarisht në shtojcën I “Formulari i deklarimit të të dhënave personale”, të këtyre formularëve.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

SHTOJCA I
FORMULAR I DEKLARIMIT  TË TË DHËNAVE PERSONALE

Unë i/e nënshkruari(a) pranoj që DPPM-ja mund të më kontaktojë nëpërmjet mjeteve vijuese të komunikimit, për çështje të lidhura procedurat të parashikuara në ligjin nr. 9947, datë 7.7.2008, “Për pronësinë industriale”, të ndryshuar, dhe akteve  nënligjore në zbatim të tij:

[bookmark: Check1]|_| 	nëpërmjet postës elektronike (email), në adresën vijuese ______________________;

|_| 	nëpërmjet komunikimit (SMS, telefonatë) në numrin vijues: ______________________;

|_| 	nëpërmjet fax-it, në numrin vijues: ____;

DPPM-ja njofton se shënimi i të dhënave të mësipërme të kontaktit është vullnetar. DPPM-ja do të ruajë këto të dhëna (në vijim të “Dhënat personale”), që aplikanti dhe/ose personi i autorizuar (në vijim “Subjekti”) kanë shënuar në këtë formular aplikimi. Të dhënat personale do të përpunohen e përdoren nga DPPM-ja, në cilësinë e kontrolluesit, apo nga persona të tretë të caktuar nga DPPM-ja, në cilësinë e përpunuesit, ekskluzivisht për të komunikuar me subjektin, për sa u përket procedurave të lidhura me këtë aplikim. Të dhënat personale nuk do t’i kalohen marrësit të tretë, pa pëlqimin paraprak të subjektit dhe  nuk do t’i nënshtrohen transferimit ndërkombëtar.
Gjithashtu, DPPM-ja mund të përdorë herë pas here të dhënat personale për të kontaktuar subjektin dhe për t’i dërguar informacione që mund të jenë në interes të tij/saj, të tilla si njoftime, ngjarje dhe/ose zhvillime ligjore në fushën e veprimtarisë së DPPM-së. DPPM-ja do të ndalojë dërgimin e këtij informacioni nëse subjekti njofton shprehimisht me shkrim DPPM-në, se ai/ajo nuk dëshiron të kontaktohet më tej për të marrë informacione të tilla.
Subjekti ka të drejtë të kërkojë informacion, korrigjim apo përditësim /anulimin e të dhënave personale, që DPPM-ja ka ruajtur në bazën e të dhënave, si dhe të kërkojë të ushtrojë çdo të drejtë tjetër që i njihet nga ligji nr. 9887, datë 10.3.2008, “Për mbrojtjen e të dhënave personale”, të ndryshuar.

Data : _____/_____/________
_________________________________                (emri, mbiemri, firma)
Nëpërmjet këtij nënshkrimi të posaçëm, nënshkruesi jep pëlqimin që DPPM-ja të ruajë, përpunojë e përdorë të dhënat personale të subjektit, në pajtim me kushtet e mësipërme. Nëpërmjet këtij nënshkrimi të posaçëm, nënshkruesi, gjithashtu, deklaron nën përgjegjësinë, e tij/saj se të dhënat e kontaktit si më sipër janë të dhënat e tij/saj, ose të një personi të tretë, që ka autorizuar nënshkruesin të kryejë këto veprime.

VENDIM
Nr. 39, datë 21.1.2015

PËR NJË NDRYSHIM NË VENDIMIN NR. 55, DATË 5.2.2014, TË KËSHILLIT TË MINISTRAVE, “PËR EMËRIMIN E ANËTARËVE TË KOMISIONIT TË NDIHMËS SHTETËRORE”

Në mbështetje të nenit 100 të Kushtetutës dhe nenit 16, të ligjit nr. 9374, datë 21.4.2005, “Për ndihmën shtetërore”, të ndryshuar, me propozimin e ministrit të Zhvillimit Ekonomik, Tregtisë dhe Sipërmarrjes, Këshilli i Ministrave 

VENDOSI:

Në pikën 1, të vendimit nr. 55, datë 5.2.2014, të Këshillit të Ministrave, nënndarja me fjalët “z. Edmond Ademi - anëtar” zëvendësohen me “znj. Dareka Dariu - anëtar”.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama









VENDIM
Nr. 41, datë 21.1.2015

PËR NJË NDRYSHIM NË VENDIMIN NR. 378, DATË 12.8.1999, TË KËSHILLIT TË MINISTRAVE, “PËR KALIMIN E SË DREJTËS SË PËRFAQËSUESIT TË PRONARIT PËR DISA OBJEKTE, PRONË PUBLIKE, ORGANEVE TË QEVERISJES VENDORE”, TË NDRYSHUAR

Në mbështetje të nenit 100 të Kushtetutës, të nenit 4, të ligjit nr. 7926, datë 20.4.1995, “Për transformimin e ndërmarrjeve shtetërore në shoqëri tregtare”, të ndryshuar, të neneve 13, 14 e 15, të ligjit nr. 8743, datë 22.2.2001, “Për pasuritë e paluajtshme shtetërore”, të ndryshuar, të nenit 8/a, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Zhvillimit Ekonomik, Tregtisë dhe Sipërmarrjes, Këshilli i Ministrave

VENDOSI:

1. Në listën e objekteve, që i bashkëlidhet vendimit nr. 378, datë 12.8.1999, të Këshillit të Ministrave, të ndryshuar, të hiqet prona me emërtimin “Sheqeri Maliq” sh.a.
2. Prona “Sheqeri Maliq” sh.a., përmendur në pikën 1, të këtij vendimi, transferohet në përgjegjësi administrimi të Ministrisë së Zhvillimit Ekonomik, Tregtisë dhe Sipërmarrjes. 
3. Ngarkohen Ministria e Zhvillimit Ekonomik, Tregtisë dhe Sipërmarrjes, Ministria e Punëve të Brendshme dhe Bashkia Maliq për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama








VENDIM
Nr. 45, datë 21.1.2015

PËR NJË NDRYSHIM NË VENDIMIN NR. 311, DATË 5.5.2010, TË KËSHILLIT TË MINISTRAVE, “PËR PËRCAKTIMIN  E AFATIT, TË PËRMBAJTJES DHE TË MËNYRËS SË NJOFTIMIT PUBLIK PËR PROCEDURAT E KALIMIT TË SË DREJTËS SË PRONËSISË MBI TRUALLIN SHTETËROR, NË ZONAT ME PËRPARËSI TURIZMIN”

Në mbështetje të nenit 100 të Kushtetutës dhe të pikës 2, të nenit 6, të ligjit nr. 10186, datë 5.11.2009, “Për rregullimin e pronësisë mbi truallin shtetëror në zonat me përparësi turizmin”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

VENDOSI:

1. Pika 1, e vendimit nr. 311, datë 5.5.2010, të Këshillit të Ministrave, ndryshohet, si më poshtë vijon:
“1. Njoftimi për procedurat dhe dokumentacionin e nevojshëm për kalimin e së drejtës së pronësisë mbi truallin, në zonat me përparësi turizmin, publikohet:
a) në faqen zyrtare të ALUIZNI-t dhe të Agjencisë Kombëtare të Turizmit;
b) në dy gazeta kombëtare, për 5 ditë të njëpasnjëshme kalendarike;
c) pranë njësive përkatëse të qeverisjes vendore.”.
2. Ngarkohen Ministria e Zhvillimit Urban dhe Turizmit, Agjencia e Legalizimit, Urbanizimit dhe Integrimit të Zonave/Ndërtimeve Informale dhe Agjencia Kombëtare e Turizmit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama







VENDIM
Nr. 46, datë 21.1.2015

PËR MIRATIMIN E GARANCISË QEVERITARE NË FAVOR TË RAIFFEISEN BANK SHA, ALBANIA, NË KUADËR TË KONTRATËS EKZISTUESE TË KREDISË, NDËRMJET KËSAJ BANKE DHE KESH SHA, PËR SHUMËN 
33 000 000 EURO

Në mbështetje të nenit 100 të Kushtetutës, të nenit 57, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 3, të ligjit nr. 9665, datë 18.12.2006, “Për huamarrjen shtetërore, borxhin shtetëror dhe garancitë shtetërore të huas në Republikën e Shqipërisë”, me propozimin e ministrit të Energjisë dhe Industrisë, Këshilli i Ministrave
VENDOSI:

1. Miratimin e garancisë qeveritare në favor të Raiffeisen Bank sh.a., Albania, në kuadër të kontratës ekzistuese të kredisë që do të rinovohet, ndërmjet kësaj banke dhe KESH sh.a.,  për shumën 33 000 000 (tridhjetë e tre milionë) euro, e cila maturohet më 15.1.2015.
2. Garancia qeveritare për kontratën e kredisë sipas pikës 1, të këtij vendimi, lëshohet me efekt veprimi nga data 15.1.2015 dhe është e vlefshme me afatet e maturimit të kontratës së kredisë së rinovuar, sipas tekstit bashkëlidhur vendimit.
3. Ngarkohen ministri i Financave dhe ministri i Energjisë dhe Industrisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama












REPUBLIKA E SHQIPËRISË
KËSHILLI I MINISTRAVE
Ministria e Financave

Nr. prot. ________						    Tiranë më_______2014

Garanci qeveritare

Në favor të: “RAIFFEISEN BANK SHA 
Me seli: Rr.”Kavajës, Tiranë, Shqipëri

Duke qenë se, sipas Kontratës së Kredisë nr. ____ Rep, nr. ______ Kol, datë ___________, “Për lëshimin e instrumenteve financiare dhe/ose kredi me kufi”, (këtu e më poshtë e quajtur “Kontrata e Kredisë”), e lidhur ndërmjet Raiffeisen Bank sh.a. (këtu e më poshtë “Banka”) dhe “KESH” sh.a. (këtu e me poshtë “Kredimarrësi”), Raiffeisen Bank sh.a. ka rënë dakord të vendosë në dispozicion të “KESH” sh.a. shumën deri në 33,000,000 (tridhjetë e tre milionë) euro për t’u përdorur nga Kredidhënësi, me qëllimin e çeljes së garancive bankare dhe/ose përdorimin e tyre si kredi me kufi në llogarinë rrjedhëse; 
Duke qenë se sipas parashikimeve të kushteve paraprake për disbursim fillestar dhe parashikimeve të nenit 5 të Kontratës së Kredisë, për të siguruar përmbushjen e detyrimeve të kontratës nga ana e Kredimarrësit, kërkohet lëshimi i një garancie nga Qeveria e Shtetit Shqiptar, e vlefshme deri në shlyerjen e plotë të të gjitha detyrimeve sipas kësaj kontrate:
Duke qenë se Këshilli i Ministrave, me vendimin nr._____, datë _______ , “Për miratimin e garancisë qeveritare, të lëshuar në favor të Raiffeisen Bank sh.a. Albania, në kuadër të kontratës së Kredisë ndërmjet kësaj Banke dhe KESH sh.a., për shumën 33,000,000 (tridhjetë e tre) milionë euro”, ka vendosur miratimin e lëshimit të kësaj garancie qeveritare;
Këshilli i Ministrave i Republikës së Shqipërisë (këtu e më poshtë i quajtur “Garantori”), përfaqësuar nga Ministri i Financave, lëshon këtë Garanci në favor të Raiffeisen Bank sh.a., me kushtet e mëposhtme:
1. Këshilli i Ministrave merr përsipër të sigurojë të gjitha detyrimet e Shoqërisë “KESH” sh.a. që rrjedhin nga Kontrata e Kredisë nr. _____ Rep, nr. ______ Kol, datë __________ “Për lëshimin e instrumenteve financiare dhe/ose kredi në llogarinë rrjedhëse”, deri në përmbushjen e plotë të tyre.
2. Këshilli i Ministrave merr përsipër në mënyrë të parevokueshme dhe të pakushtëzuar, të paguajë në favor të Kredidhënësit, Raiffeisen Bank sh.a., çdo shumë deri në 33,000,000 (tridhjetë e tre milionë) euro, dhe të gjitha detyrimet e pashlyera të Huamarrësit, plus interesat e akumuluara, penalitetet dhe të gjitha shpenzimet e tjera që rrjedhin nga kjo Kontratë; me paraqitjen e kërkesës së tij të parë me shkrim (“Kërkesë për pagesë”), me kusht që të përmendet se Kredimarrësi është në kushtet e njërit prej Rasteve të Mospërmbushjes, të përcaktuara në nenin 9 të Kontratës së Kredisë.
3. Gjatë gjithë kohëzgjatjes së kontratës së mësipërme të Kredisë, në rast se Kredimarrësi nuk respekton kushtet dhe afatet e kësaj kontrate në lidhje me pagesën e interesit mujor apo pagesës së detyrimeve të pashlyera të kësaj kontrate, Raiffeisen Bank sh.a. do të njoftojë me shkrim Ministrinë e Financave të Republikës së Shqipërisë të nesërmen e ditës së pagesës se ku do të përcaktojë shumën e detyrimit të papaguar nga Kredimarrësi.  
4. Kërkesa për pagesë duhet përmbajë një përshkrim të detajuar të shumës që kërkohet, duke përcaktuar në mënyrë analitike principalin, interesat e akumuluara, penalitetet, si dhe çdo shpenzim tjetër që është kryer në zbatim të kësaj kontrate dhe është në ngarkim të Kredimarrësit. Kërkesa duhet të përmbajë gjithashtu edhe deklarimin e shprehur të Bankës, se shuma që kërkohet të paguhet rrjedh nga Kontrata e Kredisë, detyrimet e të cilës nuk janë përmbushur nga ana e Kredimarrësit.
5. Pagesa do të kryhet në llogarinë e treguar në Kërkesën për Pagesë nga ana e Raiffeisen Bank sh.a.  brenda 10 (dhjetë) ditëve kalendarike nga dita e paraqitjes së Kërkesës për Pagesë.
6. Detyrimet e Garantorit të marra përsipër sipas kushteve të përcaktuara në këtë Letër Garanci, nuk do të shuhen, zvogëlohen ose ndikohen në asnjë lloj forme,  nga riorganizimi, privatizimi, likuidimi ose çdo ndryshim tjetër në statusin e Kredimarrësit.
7. Për çdo ndryshim, rinovim apo ristrukturim të Kontratës së Kredisë, që mund të bëhet në marrëveshje ndërmjet Bankës dhe Kredimarrësit, nuk është i nevojshëm miratimi i Garantorit. Këto ndryshime nuk do të kenë asnjë efekt në të drejtat e Bankës kundrejt Garantorit, sipas kushteve të përcaktuara në këtë garanci. Banka do të njoftojë me shkrim Garantorin për çdo ndryshim, rinovim apo ristrukturim të Kontratës së Kredisë. 

8. Kërkesa për pagesë, si dhe çdo njoftim tjetër në adresë të Garantorit, duhet të dërgohet në adresën:  Ministria e Financave,  blv. “Dëshmorët e Kombit”, Tiranë. 
9.  Mbas përmbushjes së plotë dhe në mënyrë të pakthyeshme të të gjitha detyrimeve të Kredimarrësit  kundrejt Bankës, sipas Kontratës së Kredisë dhe ndryshimeve nëse janë të aplikueshme, Banka Detyrohet t’i dërgojë Garantorit origjinalin e kësaj Garancie Qeveritare, menjëherë sapo t’i paraqitet kërkesa me shkrim nga Garantori.
Kjo garanci do të hyjë në fuqi më datë 15 janar 2015, dhe do të jetë e vlefshme deri në shlyerjen e plotë të të gjitha detyrimeve që rrjedhin nga kjo kontratë kredie.
Kjo garanci qeveritare do të rregullohet sipas ligjeve të Republikës së Shqipërisë dhe çdo mosmarrëveshje që mund të lindë gjatë zbatimit të saj, do të zgjidhet nga gjykata kompetente shqiptare.

Garantori
Këshilli i Ministrave i Republikës së Shqipërisë
Përfaqësuar nga Ministri i Financave
Shkëlqim Cani
Nënshkrimi / vula

VENDIM
Nr. 47, datë 21.1.2015

PËR DISA NDRYSHIME NË VENDIMIN NR. 513, DATË 30.6.2010, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I LINJËS 400 KV TIRANË – PODGORICË, QARKU DURRËS”,TË NDRYSHUAR

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Energjisë dhe Industrisë, Këshilli i Ministrave 
VENDOSI:

Në vendimin nr. 513, datë 30.6.2010, të Këshillit të Ministrave, bëhen ndryshimet,  si më poshtë vijon: 
1. Në tabelën e përmendur në pikën 3, të vendimit, të dhënat e shtyllës nr. 266c ndryshohen, sipas tabelës bashkëlidhur këtij vendimi. 
2. Kudo në vendim, emërtimi “Ministria e Ekonomisë, Tregtisë dhe Energjetikës”, zëvendësohet me “Ministria e Energjisë dhe Industrisë”.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama



Tabela
[image: ]








VENDIM
Nr. 48, datë 21.1.2015

PËR MIRATIMIN E RREGULLORES PËR FUNKSIONIMIN E KËSHILLIT KOMBËTAR PËR AFTËSINË E KUFIZUAR

Në mbështetje të nenit 100 të Kushtetutës dhe të pikës 5, të nenit 12, të ligjit nr. 93/2014, “Për përfshirjen dhe aksesueshmërinë e personave me aftësi të kufizuara”, me propozimin e ministrit të Mirëqenies Sociale dhe Rinisë, Këshilli i Ministrave  

VENDOSI:

1. Miratimin e rregullores së funksionimit të Këshillit Kombëtar për Aftësinë e Kufizuar, sipas tekstit bashkëlidhur këtij vendimi. 
2. Ngarkohen të gjitha ministritë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

RREGULLORE
E FUNKSIONIMIT TË KËSHILLIT KOMBËTAR PËR AFTËSINË E KUFIZUAR

Kjo rregullore bazohet në Kushtetutën e Republikës së Shqipërisë, në Konventën e Organizatës së Kombeve të Bashkuara “Për të drejtat e personave me aftësi të kufizuara”, në aktet e tjera ndërkombëtare që rregullojnë çështjet e aftësisë së kufizuar, të ratifikuara nga Republika e Shqipërisë, në ligjin nr. 8485, datë 12.5.1999 “Kodi i Procedurave Administrative të Republikës së Shqipërisë”, në ligjin nr. 93/2014 “Për përfshirjen dhe aksesueshmërinë e personave me aftësi të kufizuara”, në ligjin nr. 8480, datë 27.5.1999 “Për funksionimin e organeve kolegjiale të administratës shtetërore dhe enteve publike” dhe akte të tjera të zbatueshme për organet e administratës publike.

Neni 1
Parimet e veprimtarisë së Këshillit Kombëtar për Aftësinë e Kufizuar

1. Këshilli Kombëtar për Aftësinë e Kufizuar e ushtron veprimtarinë e tij mbështetur në parimin e kushtetutshmërisë e ligjshmërisë, respektit për dinjitetin e personave me aftësi të kufizuar, barazisë e mosdiskriminimit, barazisë së mundësive, heqjes së barrierave, bashkëpunimit dhe pjesë-marrjes/përfshirjes së plotë të personave me aftësi të kufizuara në ushtrimin e veprimtarisë së Këshillit, si dhe në parimet e tjera, të parashikuara në ligjet bazë për miratimin e kësaj rregulloreje.

Neni 2
Përbërja, përzgjedhja e anëtarëve të Këshillit

1. Këshilli Kombëtar për Çështjet e Aftësisë së Kufizuar përbëhet nga 17 (shtatëmbëdhjetë) anëtarë. Këshilli kryesohet nga ministri që mbulon çështjet e aftësisë së kufizuar dhe ka këtë përbërje:
	1
	Ministri i Mirëqenies Sociale 
dhe Rinisë, 								kryetar;
	anëtar;

	2
	Ministri i Drejtësisë
	anëtar;

	3
	Ministri i Shëndetësisë
	anëtar;

	4
	Ministri i Arsimit dhe Sporteve
	anëtar;

	5
	Ministri i Transportit 
dhe Infrastrukturës				
	anëtar;

	6
	Ministri i  Zhvillimit Urban 
dhe Turizmit
	anëtar;

	7
	Ministri i Financave
	anëtar;

	8
	Ministri i Kulturës
	

	9
	Ministri i Ekonomisë, Tregtisë 
dhe Sipërmarrjes
	anëtar;

	10
	Ministri i Inovacionit 
dhe Administratës Publike                        
	anëtar;

	11
	Përfaqësues të organizatave të personave me aftësi të kufizuara
	5 anëtarë;

	12
	Përfaqësues të organizatave 
për personat me aftësi të kufizuara	      
	2 anëtarë.



2. Përzgjedhja e anëtarëve përfaqësues të organizatave të personave me aftësi të kufizuara dhe organizatave për personat me aftësi të kufizuara për Këshillin Kombëtar për Aftësinë e Kufizuar, bëhet një herë në 4 vjet nga Kryeministri. Mënyra e konkurrimit dhe përzgjedhjes përcaktohen në urdhrin e Kryeministrit, për përbërjen e Këshillit Kombëtar për Aftësinë e Kufizuar.
3. Kryeministria, nëpërmjet sekretariatit teknik të Këshillit, pranë ministrisë që mbulon çështjet e aftësisë së kufizuar, njofton menjëherë Këshillin Kombëtar për Aftësinë e Kufizuar për çdo kandidat të përzgjedhur.

[bookmark: _GoBack]
Neni 3
Funksionet e Këshillit

Këshilli Kombëtar për Aftësisë së Kufizuar ushtron këto  funksione: 
a) Shqyrton dhe miraton planet kombëtare të veprimit për aftësinë e kufizuar për zbatimin e Konventës për të Drejtat e Personave me Aftësi të Kufizuara.
b) Shqyrton zbatimin e planeve kombëtare të veprimit për aftësinë e kufizuar për zbatimin e Konventës për të Drejtat e Personave me Aftësi të Kufizuara dhe jep rekomandimet përkatëse për Këshillin e Ministrave. 
c) Shqyrton çështje të aftësisë së kufizuar që nuk kanë gjetur zgjidhje nga ministritë përkatëse ose kërkojnë koordinim ndërministror dhe jep rekomandime për Këshillin e Ministrave.   
d) Këshillon Qeverinë për përcaktimin e drejtimit të politikave shtetërore për të garantuar aksesueshmërinë dhe përfshirjen e personave me aftësi të kufizuara në të gjitha fushat; 
e) Koordinon dhe lehtëson brenda qeverisë veprimet që kanë të bëjnë me aftësinë e kufizuar në sektorë të ndryshëm dhe në nivele të ndryshme[footnoteRef:1]; [1:  Referuar nenit 33.1 të “Konventës për personat me aftësi të kufizuar”. ] 

f) I propozon ministrit që mbulon çështjet e aftësisë së kufizuar, programet kryesore shtetërore për të garantuar aksesueshmërinë dhe përfshirjen e personave me aftësi të kufizuara në të gjitha fushat; 
g) Vlerëson gjendjen konkrete të garantimit të aksesueshmërisë dhe përfshirjes së personave me aftësi të kufizuara në Shqipëri,  nxjerr udhëzime dhe jep rekomandime të posaçme për ministrin që mbulon çështjet e aftësisë së kufizuar dhe autoritetet e tjera shtetërore, përgjegjëse në fushat përkatëse; 
h) Analizon zbatimin e politikave shtetërore dhe të programeve kombëtare e rajonale për aksesueshmërinë dhe përfshirjen e personave me aftësi të kufizuara; 
i) Rekomandon shërbime dhe programe që janë posaçërisht të orientuara për personat me aftësi të kufizuara dhe familjet e tyre; 
j) Shërben si organ konsultimi për çështjet që kanë të bëjnë me funksionimin e organizmave për vlerësimin e aftësisë së kufizuar dhe nevojave për ndihmë e mbështetje; 

k) Bën propozime dhe jep rekomandime për përmirësimin e legjislacionit në fushën e mbrojtjes së të drejtave të personave me aftësi të kufizuara; 
l) Jep rekomandime për ndërtimin e mekanizmave të mbledhjes së statistikave, në bashkëpunim me Institutin e Statistikave dhe me institucionet e tjera shtetërore, si dhe mbikëqyr mbledhjen dhe përpunimin e tyre.

Neni 4
Kohëzgjatja në detyrë e anëtarëve të Këshillit

1. Mandati i anëtarëve të Këshillit Kombëtar të Aftësisë së Kufizuar është 4 vjet, me të drejtë riemërimi vetëm njëherë, me përjashtim të anëtarëve që janë zgjedhur për shkak të detyrës.
2. Kohëzgjatja në detyrë e anëtarit/es të/së Këshillit Kombëtar të Aftësisë së Kufizuar fillon me aktin e emërimit të tij/saj, nga Kryeministri. Kur vendi i një anëtari mbetet vakant, anëtari që e zëvendëson ushtron mandatin 4-vjeçar. 
3. Anëtarët përfaqësues të institucioneve publike në Këshill ushtrojnë detyrën e tyre pa kufizim mandati, deri në zëvendësimin e tyre nga ministrat apo titullarët e institucioneve të tyre dhe miratimin e aktit të emërimit nga Kryeministri.
4. Nëse anëtari/ja i/e Këshillit Kombëtar të Aftësisë së Kufizuar ka plotësuar mandatin e parë prej 4 vjetësh, Kryeministri fillon procedurën e përzgjedhjes së një përfaqësuesi, 2 muaj përpara përfundimit të mandatit.  
5. Nëse anëtari/ja i/e Këshillit Kombëtar të Aftësisë së Kufizuar paraqet dorëheqjen para mbarimit të mandatit, Kryeministri fillon procedurën e përzgjedhjes së një përfaqësuesi të ri anëtar të Këshillit.
6. Çdo anëtar qëndron në detyrë deri në emërimin e anëtarit vijues në Këshill. 
7. Kryeministri kujdeset gjatë procedurës së emërimit të anëtarëve të Këshillit të realizojë përfaqësimin sipas kategorisë së aftësisë së kufizuar, moshës e gjinisë së anëtarit përfaqësues. 

Neni 5
Përfundimi i qëndrimit në detyrë i anëtarëve të Këshillit

Qëndrimi në detyrë i anëtarit/es të/së Këshillit Kombëtar të Aftësisë së Kufizuar përfundon:
a) me ndryshimin e anëtarit përfaqësues në rastet e organeve shtetërore nga titullari i institucionit;
b) me plotësimin e afatit 4-vjeçar, në rastet e anëtarëve me mandat, kur nuk është ripropozuar për një mandat të ri;
c) me dorëheqjen e vetë anëtarit/es së Këshillit, për të cilën duhet të njoftojë me shkrim një javë përpara organin që e ka propozuar;
d) për mospjesëmarrje në dy mbledhje radhazi;
e) me vdekjen e tij/saj;
f) raste të tjera të parashikuara në ligj.

Neni 6
Kryetari/ja i/e Këshillit

1. Kryetari i/e Këshillit Kombëtar të Aftësisë së Kufizuar është ministri/ja që mbulon çështjet e aftësisë së kufizuar. Kryetari/ja i/e Këshillit drejton mbledhjen e tij, diskutimet në të, duke siguruar zbatimin e dispozitave të ligjit nr. 93/2014 “Për përfshirjen dhe aksesueshmërinë e personave me aftësi të kufizuara”, dhe në përputhje me ligjin nr. 8480, datë 27.5.1999, “Për funksionimin e organeve kolegjiale të administratës shtetërore dhe enteve publike” dhe rregullat e përcaktuara në këtë rregullore.
2. Kryetari i Këshillit përfaqëson Këshillin në marrëdhënie me palë të treta.

Neni 7
Pjesëmarrës të tjerë në mbledhjet e Këshillit

1. Në mbledhjet e Këshillit Kombëtar të Aftësisë së Kufizuar, me vendim të Këshillit, mund të ftohen të marrin pjesë, pa të drejtë vote:
a) Avokati i Popullit;
b) Komisioneri për Mbrojtjen nga Diskrimi-nimi;
c) Ministrat e papërfaqësuar në Këshill;
d) përfaqësues të organeve vendore;
e) përfaqësues të organizatave të personave me aftësi të kufizuara;
f) përfaqësues të organizatave për personat me aftësi të kufizuara;
g) përfaqësues të organizatave ndërkombëtare, të cilat angazhohen në fushën e aftësisë së kufizuar;
h) përfaqësues të organizatave të biznesit; 
i) përfaqësues të medieve;
j) përfaqësues të institucioneve arsimore e shkencore;

k) specialistë të administratës publike që merren me çështjet e aftësisë së kufizuar, në varësi të çështjeve që do të diskutohen;
l) nëpunës që merren me çështjet e aftësisë së kufizuar në administratën publike, qendrore apo vendore;
m) ekspertë të çështjeve të aftësisë së kufizuar, si dhe
n) ekspertë të tjerë të fushave të ndryshme, rast pas rasti, sipas rendit të ditës.
2. Të drejtën për të propozuar pjesëmarrjen e të ftuarve pa të drejtë vote, në mbledhjet e Këshillit, me miratim të Kryetarit e kanë:
a) anëtarët e Këshillit;
b) drejtuesi/ja i/e strukturës për çështjet e aftësisë së kufizuar në ministrinë që mbulon çështjet e aftësisë së kufizuar/sekretariati teknik i aftësisë së kufizuar i Këshillit;
c) secili prej subjekteve të përmendur në pikën 1 të këtij neni, që paraqet kërkesë për këtë qëllim dhe kur Kryetari ka vendosur në agjendë  pjesëmarrjen e tyre.  
3. Gjatë mbledhjes së Këshillit në të cilën marrin pjesë, pjesëmarrësit pa të drejtë vote ftohen të japin opinione sqaruese dhe sugjerime për çështjet që diskutohen, sipas kërkesave të anëtarëve të Këshillit.

Neni  8
Sekretariati Teknik i Këshillit

1. Sekretariati Teknik i Këshillit krijohet pranë ministrisë që mbulon çështjet e aftësisë së kufizuar dhe është struktura mbështetëse për Këshillin. 
2. Sekretariati Teknik ushtron këto detyra: 
- Koordinon procesin e hartimit të planeve kombëtare të veprimit për  aftësinë e kufizuar për zbatimin e Konventës për të Drejtat e Personave me Aftësi të Kufizuara.
- përgatit raportin për zbatimin e planeve kombëtare të veprimit për aftësinë e kufizuar për zbatimin e Konventës për të Drejtat e Personave me Aftësi të Kufizuara.
- përgatit materialet për takimet e Këshillit, njofton anëtarët e Këshillit për mbledhjet e radhës të Këshillit, mbledh dhe shpërndan informacione për aftësinë e kufizuar,  koordinon dhe bashkërendon punën me nëpunësit që merren me çështjet e aftësisë së kufizuar në institucione,  mban bazën e të dhënave të organizatave të personave me aftësi të kufizuara dhe organizatave për personat me aftësi të kufizuara dhe ka marrëdhënie të vijueshme me to, mban procesverbalin gjatë takimit të Këshillit, zbardh dhe shpërndan atë, si edhe ushtron detyra sipas kërkesave të Këshillit Kombëtar për Aftësinë e Kufizuar.

Neni 9
Mbledhjet e Këshillit

1. Këshilli mblidhet të paktën dy herë në vit.
2. Këshilli mund të mblidhet në takime jashtë radhe, nëse kërkohet nga Kryetari i Këshillit sipas përcaktimeve të kësaj rregulloreje. 
3. Mbledhjet e Këshillit thirren nga Kryetari i Këshillit, i cili vendos për datën dhe kohën e mbledhjeve të radhës, përveç rasteve kur vetë Këshilli ka vendosur ndryshe. Çdo ndryshim në datën dhe kohën e vendosur për mbledhjet i njoftohet çdo anëtari të organit kolegjial.
4. Mbledhjet mund të mbahen edhe përmes komunikimit elektronik, ndërsa votimet mund të realizohen përmes votimit elektronik apo me vendim qarkullues, kur kjo miratohet nga vetë Këshilli në mbledhjen paraardhëse. 
5. Kryetari është i detyruar të thërrasë mbledhjen kur kërkohet me shkrim nga të paktën 1/3 e anëtarëve me të drejte vote. Në këtë rast, anëtarët përcaktojnë edhe çështjet që shqyrtohen në mbledhje.
6. Anëtarët e Këshillit njoftohen për thirrjen e mbledhjeve, jo më pak se 15 ditë kalendarike para datës së thirrjes së mbledhjes. 
7. Njoftimi për thirrjen e mbledhjes bëhet përmes Sekretariatit Teknik të Këshillit. Njoftimi përmban informacionin mbi datën, kohën, vendin e zhvillimit të mbledhjes, çështjet dhe dokumentet për të cilat do të diskutohet në mbledhje.
8. Kryetari vendos për agjendën e mbledhjes. Cilido anëtar që dëshiron të shtojë çështje të tjera në agjendë, njofton Kryetarin e Këshillit, përmes Sekretariatit Teknik, jo më vonë se 10 ditë para takimit.
9. Mbledhjet e Këshillit janë të vlefshme kur në hapjen e mbledhjes janë të pranishëm më shumë se 1/2 e anëtarëve të Këshillit.
10. Anëtarët që nuk kanë mundësi për pjesëmarrje në takim, njoftojnë  Sekretariatin Teknik për mospraninë e tyre, mundësisht, jo më shumë se 5 ditë para takimit.    
Neni 10
Shqyrtimi i çështjeve

1. Kryetari i Këshillit hap mbledhjen fillimisht, duke verifikuar kuorumin e nevojshëm për zhvillimin e mbledhjes dhe duke lexuar agjendën për të gjithë të pranishmit. Nëse të paktën 2/3 e anëtarëve të Këshillit kërkojnë shqyrtimin dhe marrjen e vendimeve për çështje që nuk janë në rendin e ditës, Kryetari i shton ato në rendin e ditës.
2. Kryetari i Këshillit fillon shqyrtimin e çështjeve sipas rendit të tyre në agjendë.  
3. Anëtarët ftohen fillimisht, të bëjnë pyetje në lidhje me çështjet e rendit të ditës dhe në vijim, ftohen të diskutojnë në lidhje me to. Anëtarët gëzojnë të drejtën të marrin fjalën sa herë dëshirojnë gjatë kohës së pyetjeve dhe diskutimeve.
4. Këshilli shqyrton çdo çështje dhe merr vendim për secilën prej tyre në përfundim të diskutimit të saj, para se të fillojë diskutimi për çështjen e radhës. 

Neni 11
Mbajtja e procesverbalit

1. Sekretariati Teknik i Këshillit mban procesverbalin e mbledhjeve të Këshillit në të cilin përfshihen informacione mbi ditën, kohën, vendin e zhvillimit të mbledhjes, agjendën, të pranishmit, çdo pyetje e diskutim, si nga anëtarët me të drejtë vote ashtu edhe nga të ftuarit, vendimet e marra, përfshirë votat pro e kundër.   
2. Për rastet kur kjo është e mundur, procesverbali qarkullon në përfundim të mbledhjes për konfirmim nga të gjithë anëtarët e Këshillit dhe pasqyron çdo ndryshim të kërkuar, në përputhje me mbledhjen, nga anëtarët. 
3. Procesverbali, në rastet kur zbardhja e tij është e pamundur, ose Këshilli vendos, qarkullon për miratim elektronikisht, ose në mënyrë tjetër të miratuar nga Këshilli.
4. Në çdo rast, procesverbali miratohet brenda 5 ditëve kalendarike nga dita e mbledhjes së Këshillit.
5. Procesverbali firmoset nga Kryetari i Këshillit dhe punonjësi i Sekretariatit Teknik të Këshillit që mbajti procesverbalin.




Neni  12
Vendimet e Këshillit

1. Këshilli merr vendim për çdo pikë të agjendës, me përjashtim të rasteve kur vendoset shtyrja e shqyrtimit të çështjes. 
2. Vendimet e Këshillit janë të vlefshme kur për to votojnë më shumë se 1/2 e të pranishmëve.
3. Anëtarët e Këshillit të pranishëm në mbledhje, janë të detyruar të votojnë për çdo çështje, pa gëzuar të drejtën e abstenimit, me përjashtim të rasteve kur kanë ndonjë pengese ligjore për të votuar. 
4. Kryetari i Këshillit voton i fundit.
5. Votimi i çështjeve bëhet i hapur me përjashtim të rasteve kur parashikohet ndryshe nga ligjet në fuqi.
6. Çdo vendim i marrë nga Këshilli zbardhet si i tillë më vete dhe firmoset nga Kryetari i Këshillit.
7. Çdo vendim i Këshillit i paraqitet Kryeministrit dhe për dijeni ministrave përkatës.

Neni 13
Ndryshimet e rregullores

Çdo anëtar i Këshillit mund të propozojë ndryshime në Rregulloren e Këshillit, të cilat, pasi miratohen, i përcillen Këshillit të Ministrave nga Ministri që mbulon çështjet e aftësisë së kufizuar. 

VENDIM
Nr. 50, datë 21.1.2015

PËR HEQJEN NGA FONDI PYJOR DHE KULLOSOR KOMBËTAR TË SIPËRFAQES PYJORE QË DO TË PËRDORET NGA SHOQËRIA “TAP-AG” PËR NDËRTIMIN E RRUGËS “PRONOVIK-ZGËRBONJË-ANTENA”

Në mbështetje të nenit 100 të Kushtetutës, të pikës 1, të nenit 17, të ligjit nr. 9385, datë 4.5.2005 “Për pyjet dhe shërbimin pyjor”, të ndryshuar, dhe të ligjit nr. 116/2013 “Për miratimin e marrëveshjes” ndërmjet qeverisë së Republikës së Shqipërisë dhe shoqërisë “TAP-AG”, me propozimin e ministrit të Mjedisit dhe ministrit të Energjisë dhe Industrisë, Këshilli i Ministrave
VENDOSI:

1. Sipërfaqja pyjore prej 4.092 (katër pikë zero nëntëdhjetë e dy) ha që do të përdoret nga shoqëria “TAP-AG” për ndërtimin e rrugës “Pronmovik-Zgërbonjë-Antena”, në funksion të ndërtimit të gazsjellësit TAP-AG, hiqet nga Fondi Pyjor dhe Kullosor Kombëtar dhe çregjistrohet nga Kadastra Kombëtare e Pyjeve dhe Kullotave. Sipërfaqja pyjore, që hiqet nga fondi Pyjor dhe Kullosor Kombëtar, dhe harta përkatëse jepen në lidhjen 1, që i bashkëlidhet këtij vendimi dhe është pjesë përbërëse e tij.
2. Vlerat përkatëse të pakësimit në volum të lëndës drusore, produkteve të tjera pyjore dhe investimeve të kryera në vite në pyje, objekt i këtij vendimi, paguhen nga shoqëria “TAP-AG”, në bazë të lidhjes nr. 4. Që i bashkëlidhet vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe kullotave”, të ndryshuar.
3. Shoqëria “TAP-AG”, brenda 3 (tri) viteve, të pyllëzojë me fondet e veta 4.129 (katër pikë njëqind e njëzet e nëntë) ha, sipërfaqe me drurë pyjorë, në ekonominë pyjore të përcaktuar në marrëveshjen e lidhur, ndërmjet shoqërisë “TAP-AG” dhe Ministrisë së Mjedisit.
4. Me hyrjen në fuqi të këtij vendimi, bëhen ndryshimet përkatëse në regjistrin e Kadastrës Kombëtare të Pyjeve dhe Kullotave, ndërsa zyrat e regjistrimit të pasurive të paluajtshme bëjnë çregjistrimin e saj nga kategoria “Tokë e zënë, pyll dhe tokë me bimësi pyjore” dhe e regjistrojnë atë në kategorinë “Tokë e zënë, objekt i ndërtimit të rrugës “Pronovik-Zgërbonjë-Antena” në pronësi publike.
5. Ngarkohen Ministria e Mjedisit, Ministria e Energjisë dhe Industrisë, njësitë e qeverisjes vendore nga kalon rruga për ndërtimin e gazsjellësit TAP-AG dhe zyrat e regjistrimit të pasurive të paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM
Nr. 51, datë 21.1.2015

PËR HEQJEN NGA FONDI PYJOR DHE KULLOSOR TË SIPËRFAQES, NË NGASTRAT E EKONOMISË PYJORE “MAMËZ-KALIMASH”, TË RRETHIT KUKËS, QË DO TË PËRDORET NGA SHOQËRIA “VLLAZNIMI DEDA IMPORT-EKSPORT” SHPK, PËR USHTRIMIN E AKTIVITETIT MINERAR

Në mbështetje të nenit 100 të Kushtetutës, të pikës 1, të nenit 17, të ligjit nr. 9385, datë 4.5.2005, “Për pyjet dhe shërbimin pyjor”, të ndryshuar, me propozimin e ministrit të Mjedisit dhe ministrit të Energjisë dhe Industrisë, Këshilli i Ministrave 

VENDOSI:

1. Sipërfaqja pyjore prej 4.1 ha, në ngastrat 77/b, 77/c, 78/a, 78/b, të ekonomisë pyjore “Mamëz-Kalimash”, që do të përdoret nga shoqëria “Vllaznimi Deda Import-Eksport” sh.p.k., për shfrytëzimin e mineralit të kromit, të hiqet nga fondi pyjor dhe kullosor publik dhe të çregjistrohet nga Kadastra Kombëtare e Pyjeve dhe Kullotave. Të dhënat për sipërfaqet, sipas ngastrave pyjore, jepen në lidhjen nr. 1, bashkëlidhur këtij vendimi. 
2. Vlerat përkatëse të pakësimit të volumit të lëndës drusore, në sipërfaqen e hequr, dhe të infrastrukturës së saj të paguhen nga subjekti “Vllaznimi Deda Import-Eksport” sh.p.k., bazuar në lidhjen nr. 4, të vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe kullotave”, të ndryshuar. 
3. Me hyrjen në fuqi të këtij vendimi, shoqëria “Vllaznimi Deda Import-Eksport” sh.p.k., detyrohet të rehabilitojë sipërfaqen e marrë në përdorim, sipas planit të rehabilitimit mjedisor dhe, brenda 3 viteve të para të pyllëzojë, me fondet e veta, një sipërfaqe prej 4.1 ha fond pyjor në ngastrat e përcaktuara në marrëveshjen me Ministrinë e Mjedisit. 
4. Sipërfaqet pyjore, sipas pikës 1, të këtij vendimi, mbeten pronë publike e shtetit dhe regjistrohen në përgjegjësi administrimi të Ministrisë së Energjisë dhe Industrisë. 
5. Zyra Vendore e Regjistrimit të Pasurive të Paluajtshme Kukës të bëjë çregjistrimin e sipërfaqeve pyjore, të identifikuara sipas pikës 1, të këtij vendimi, nga kategoria “tokë e zënë pyjore” në kategorinë “tokë e zënë, objekt shfrytëzimi për aktivitet minerar”. 
6. Me përmbushjen e detyrimeve të përcaktuara në planin e rehabilitimit të sipërfaqes pyjore, nga shoqëria “Vllaznimi Deda Import-Eksport” sh.p.k., kjo sipërfaqe të regjistrohet si pjesë e fondit pyjor dhe kullosor publik. 
7. Ngarkohen Ministria e Mjedisit, Ministria e Energjisë dhe Industrisë, Zyra Vendore e Regjistrimit të Pasurive të Paluajtshme Kukës dhe shoqëria “Vllaznimi Deda Import-Eksport” sh.p.k., për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM
Nr. 53, datë 21.1.2015

PËR KRYERJEN E DISA AKTIVITETEVE STATISTIKORE NGA MINISTRIA E BUJQËSISË, ZHVILLIMIT RURAL DHE ADMINISTRIMIT TË UJËRAVE PËR ZBATIMIN E PROGRAMIT TË STATISTIKAVE ZYRTARE 2012-2016

Në mbështetje të nenit 100 të Kushtetutës, të pikës 2, të nenit 7, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, të ligjit nr. 9180, datë 5.2.2004, “Për statistikat zyrtare”, të ndryshuar, me propozimin e ministrit të Bujqësisë, Zhvillimit Rural dhe Administrimit të Ujërave, Këshilli i Ministrave

VENDOSI:

1. Ministria e Bujqësisë, Zhvillimit Rural dhe Administrimit të Ujërave ngarkohet për realizimin e vrojtimeve statistikore në fushën e bujqësisë, të përcaktuara, sipas lidhjes nr. 1, që i bashkëlidhet këtij vendimi dhe është pjesë përbërëse e tij.
2. Ministria e Bujqësisë, Zhvillimit Rural dhe Administrimit të Ujërave kryen mbledhjen e përpunimin e të dhënave të mbledhura nëpërmjet vrojtimeve statistikore dhe mbledhjen e çmimeve të produkteve bujqësore.
3. Instituti i Statistikave (INSTAT) udhëheq dhe monitoron zbatimin e vrojtimeve statistikore, përpunimin dhe publikimin e të dhënave nga ana metodologjike.
4. INSTAT-i dhe Ministria e Bujqësisë, Zhvillimit Rural dhe Administrimit të Ujërave vendosin procedurat për transmetimin e të dhënave nëpërmjet një marrëveshjeje bashkëpunimi ndërmjet dy institucioneve.
5. Të dhënat për llogaritjen e treguesve statistikorë nga INSTAT-i (nga prodhimi i drithërave deri në prodhimin e rrushit), të dalin nga vrojtimi bujqësor i Ministrisë së Bujqësisë, Zhvillimit Rural dhe Administrimit të Ujërave.
6. Transferimi i numrit të punonjësve dhe fondit të personelit përcaktohet me vendim të veçantë të Këshillit të Ministrave.
7. Vendimi nr. 116, datë 15.2.2012, i Këshillit të Ministrave, “Për riorganizimin e statistikave të bujqësisë në Republikën e Shqipërisë”, shfuqizohet.
8. Ngarkohen Ministria e Bujqësisë, Zhvillimit Rural dhe Administrimit të Ujërave, Instituti i Statistikave dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama


Lidhja nr. 1
Aktivitetet zbatuese që duhet të kryhen nga Ministria e Bujqësisë, Zhvillimit Rural dhe Administrimit të Ujërave

	Vrojtim gjashtëmujor  në njësitë  ekonomike bujqësore (fermat)

	Vrojtimi  vjetor  në njësitë  ekonomike bujqësore (fermat)

	Vrojtimi në serra

	Vrojtim 5-vjeçar  për pemët frutore

	Vrojtimi vjetor i fermave të mëdha

	Vrojtimi gjashtëmujor i agroindustrisë












Treguesit statistikorë që duhet të dalin nga vrojtimet e mësipërme në nivel rrethi

	Tregues statistikorë
	Periodiciteti
	Institucioni përgjegjës

	Grumbullimi javor/mujor i çmimeve bujqësore, në fermë dhe tregjet e shumicës dhe pakicës
	mujor
	MBZHRAU

	Numri i njësive ekonomike bujqësore blegtorale  sipas madhësisë dhe aktivitetit që kryejnë
	vjetor
	MBZHRAU

	Struktura e tokës bujqësore (sipërfaqja e punuar dhe ajo e papunuar)
	vjetor
	MBZHRAU

	Sipërfaqja e tokës bujqësore sipas relievit në ha dhe %
	vjetor
	MBZHRAU

	Sipërfaqja e tokës bujqësore sipas lartësisë dhe bonitetit
	vjetor
	MBZHRAU

	Sipërfaqja e mbjellë me bimë arash (kultura të para dhe të dyta)
	gjashtëmujor, vjetor
	MBZHRAU

	Sipërfaqja e korrur, prodhimi dhe rendimenti për drithërat. Rezultatet paraprake dhe finale
	vjetor 
	MBZHRAU

	Sipërfaqja e vjelë/korrur, prodhimi dhe rendimenti për bimët e tjera (industriale, perime, patate, fasule, foragjere, bimë aromatike, mjekësore, lule dhe bimë dekorative etj.) të mbjella në fushë dhe në serra
	vjetor
	MBZHRAU

	Sipërfaqja gjithsej dhe në prodhim për pemët frutore, ullinj, agrume dhe vreshta
	vjetor
	MBZHRAU

	Numri gjithsej dhe në prodhim i pemëve frutore, ullinjve, agrumeve dhe pjergullave
	vjetor
	MBZHRAU

	Sipërfaqja dhe prodhimi i produkteve bio (organike)
	vjetor
	MBZHRAU

	Prodhimi dhe rendimenti për pemët frutore, vreshtat, agrumet, pjergullat dhe ullirin
	vjetor
	MBZHRAU

	Të dhëna mbi mbarështimin e kërmillit
	vjetor
	MBZHRAU

	Prodhimi i kërpudhave
	
	

	Numri i krerëve të blegtorisë sipas llojeve dhe kategorive
	gjashtëmujor, vjetor
	MBZHRAU

	Prodhimi i mishit
	vjetor
	MBZHRAU

	Prodhimi dhe përpunimi i qumështit dhe nënproduktet e tij
	vjetor
	MBZHRAU

	Prodhimi  i vezëve
	vjetor
	MBZHRAU

	Të tjera prodhime blegtorale
	vjetor
	MBZHRAU

	Shpenzimet e realizuara në ferma
	vjetor
	MBZHRAU

	Investimet e realizuara në ferma
	vjetor
	MBZHRAU

	Subvencionet, kreditë dhe taksat
	vjetor
	MBZHRAU

	Bilancet e produkteve bujqësore dhe blegtorale
	vjetor
	MBZHRAU

	Sasia e përdorur e plehrave kimike
	vjetor
	MBZHRAU

	Çmimet e plehrave kimike
	vjetor
	MBZHRAU

	Makineritë bujqësore
	vjetor
	MBZHRAU

	Mënyrat e punimit të tokës dhe kostot për hektar
	vjetor
	MBZHRAU

	Pesticidet
	vjetor
	MBZHRAU

	Sipërfaqja potenciale e ujitshme
	vjetor
	MBZHRAU

	Sipërfaqja potenciale e ujitshme
	vjetor
	MBZHRAU

	Njësitë ekonomike që shesin produkte blegtorale
	vjetor
	MBZHRAU

	Ditët e punës të kryera në bujqësi dhe blegtori
	vjetor
	MBZHRAU

	Vlera mesatare e një dite pune
	vjetor
	MBZHRAU

	Ditët e punës të kryera jashtë NJEB
	vjetor
	MBZHRAU

	Aktivitete të tjera fitimprurëse (agroturizëm dhe prodhimi dhe shitja e produkteve të përpunuara në fermë)
	vjetor
	MBZHRAU

	Zënie peshku: peshkimi në total (në det, fundor, bregdetar...); akuakultura; midhje
	vjetor
	MBZHRAU

	Vlera e Prodhimit të agroindustrisë
	gjashtëmujor/vjetor
	MBZHRAU

	Grupimi i ndërmarrjeve dhe të punësuarve sipas aktiviteteve (total dhe në nivel qarku/rrethi)
	gjashtëmujor/vjetor
	MBZHRAU

	Numri i ndërmarrjeve dhe të punësuarve sipas qarqeve
	gjashtëmujor/vjetor
	MBZHRAU

	Përpunimi i produkteve kryesore bujqësore dhe blegtorale
	gjashtëmujor/vjetor
	MBZHRAU

	Investimet dhe burimet e investimeve në agroindustri sipas aktiviteteve dhe qarqeve/rretheve
	gjashtëmujor/vjetor
	MBZHRAU

	Zënie e peshkut sipas qarqeve dhe rretheve
	vjetor
	MBZHRAU

	Numri i subjekteve të peshkimit sipas qarqeve/rretheve
	vjetor
	MBZHRAU

	Numri anijeve sipas porteve dhe llojeve të peshkimit
	vjetor
	MBZHRAU

	Numri i subjekteve të peshkimit sipas kategorive ujore
	vjetor
	MBZHRAU

	Vlera e prodhimit të peshkimit
	vjetor
	MBZHRAU




VENDIM
Nr. 54, datë 21.1.2015

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I OBJEKTIT “STUDIM, PROJEKTIM, LIDHJA E RRUGËS TRANSBALLKANIKE ME SUPERSTRADËN FIER-VLORË”

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjit nr. 185/2013, “Për buxhetin e vitit 2014”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave 

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i objektit “Studim, projektim, lidhja e Rrugës Transballkanike me superstradën Fier-Vlorë”. 
2. Shpronësimi të bëhet në favor të Bashkisë Vlorë. 
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë truall, banesa dhe ndërtesa me një vlerë të përgjithshme prej 516 898 914.92 (pesëqind e gjashtëmbëdhjetë milionë e tetëqind e nëntëdhjetë e tetë mijë e nëntëqind e katërmbëdhjetë pikë nëntëdhjetë e dy) lekësh. 
4. Vlera totale e shpronësimit, prej 516 898 914.92 (pesëqind e gjashtëmbëdhjetë milionë e tetëqind e nëntëdhjetë e tetë mijë e nëntëqind e katërmbëdhjetë pikë nëntëdhjetë e dy) lekësh, të përballohet nga fondi i shpronësimeve, në llogarinë e shpronësimeve në Bankën e Shqipërisë, sipas përcaktimit të bërë në paragrafin e fundit të nenit 10, të ligjit nr. 185/2013, “Për buxhetin e vitit 2014”, të ndryshuar.  
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i Ministrisë së Zhvillimit Urban dhe Turizmit për vitin 2015. 
6. Shpronësimi të fillojë në datën 24.1.2015. 
7. Pronarët e përmendur në listën që i bashkëlidhet këtij vendimi, për të cilët është bërë shënimi “Konfirmuar nga ZVRPP-ja” dhe “Plotësim dokumentacioni” të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Bashkisë Vlorë. 
8. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Vlorë, brenda 30 ditëve nga data e miratimit të këtij vendimi, në bashkëpunim me Bashkinë Vlorë, të fillojnë procedurat për hedhjen e gjurmës së projektit mbi hartën treguese të regjistrimit, sipas planimetrisë së shpronësimit, të miratuar nga Bashkia Vlorë, dhe të bëjnë kalimin e pronësisë, për pasuritë e shpronësuara, në favor të shtetit. 

9. Zyra Vendore e Regjistrimit të Pasurive të Paluajtshme Vlorë të pezullojë të gjitha transaksionet me pasuritë e shpronësuara, deri në momentin që të realizohet procesi i hedhjes së gjurmës së projektit mbi hartën treguese të regjistrimit si dhe kalimi i pronësisë për pasuritë e shpronësuara. 












































10. Ngarkohen Ministria e Financave, Ministria e Zhvillimit Urban dhe Turizmit, Zyra Qendrore e Regjistrimit të Pasurive të Paluajtshme, Zyra Vendore e Regjistrimit të Pasurive të Paluajtshme Vlorë dhe BashkiaVlorë për zbatimin e këtij vendimi. 
	Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama


	
	
	Nr. i pasurisë
	Pronari

	Sipërfaqe trualli
	Sipërfaqe ndërtimi
	Çmimi i
truallit lekë
	Çmimi i
ndërtimit lekë
	Vlera e
truallit lekë
	Vlera e
ndërtimit lekë
	
	Shënime


	
	
	 
	 
	 
	 
	
	
	
	
	
	 

	1
	8605
	33/426
	Skender Alibehaj
	64.1
	0
	8300
	 
	            532,030.00 
	                             -   
	              532,030.00 
	Konfirmuar nga Zvrpp

	2
	8605
	33/377
	Metlli Sinanaj
	68.2
	98.6
	8300
	     52,024.00 
	            566,060.00 
	        5,129,566.00 
	           5,695,626.00 
	Konfirmuar nga Zvrpp

	3
	8605
	33/373
	Metlli Sinanaj
	168.7
	76
	8300
	     52,024.00 
	           1,400,210.00 
	       3,953,824.00 
	           5,354,034.00 
	Konfirmuar nga Zvrpp

	4
	8605
	33/402
	Sami Kembaci
	171.1
	42.2
	8300
	     52,024.00 
	           1,420,130.00 
	         2,195,413.00 
	            3,615,543.00 
	Konfirmuar nga Zvrpp

	5
	8605
	33/375
	B.P. Mersini
	146
	82.5
	8300
	     52,024.00 
	            1,211,800.00 
	        4,291,980.00 
	           5,503,780.00 
	Konfirmuar nga Zvrpp

	6
	8605
	33/19
	B.P. Mucaj
	0
	60
	8300
	     52,024.00 
	                               -   
	         3,121,440.00 
	             3,121,440.00 
	Konfirmuar nga Zvrpp

	7
	8605
	33/345-Nd
	Flamur Hoxha
	0
	63.7
	8300
	     52,024.00 
	                               -   
	        3,313,929.00 
	            3,313,929.00 
	Konfirmuar nga Zvrpp

	8
	8605
	33/45-ND
	Matilda Bufazi
	0
	72.8
	8300
	     52,024.00 
	                               -   
	       3,787,347.00 
	           3,787,347.00 
	Konfirmuar nga Zvrpp

	9
	8605
	33/371
	Matilda Bufazi
	21.4
	0
	8300
	 
	             177,620.00 
	                             -   
	               177,620.00 
	Konfirmuar nga Zvrpp

	10
	8605
	33/399
	Danish Hoxhaj
	272
	99
	8300
	     52,024.00 
	         2,257,600.00 
	        5,150,376.00 
	           7,407,976.00 
	Konfirmuar nga Zvrpp Siperfaqe Banimi

	11
	8605
	33/399
	Danish Hoxhaj
	0
	72
	 
	     52,024.00 
	 
	            911,875.00 
	911875
	Konfirmuar nga Zvrpp Siperfaqe zdrukthtarie vleresim me situacion

	12
	8605
	33/410  (33/310)
	B.P. Bataj
	239
	111
	8300
	     52,024.00 
	          1,983,700.00 
	       5,774,664.00 
	7758364
	Konfirmuar nga Zvrpp

	13
	8605
	33/381
	Edmond Bregu
	84.5
	109
	8300
	     52,024.00 
	             701,350.00 
	        5,670,616.00 
	6371966
	Hipotekohet ne emer te Bankes PRO Credit Konfirmuar nga Zrpp

	14
	8605
	33/382
	Dashamir Rrapushi
	367.1
	131.4
	8300
	     52,024.00 
	         3,046,930.00 
	       6,835,954.00 
	9882884
	Konfirmuar nga Zvrpp

	15
	8605
	33/358
	Zace Sejdi
	184.1
	115.9
	8300
	     52,024.00 
	          1,528,030.00 
	       6,029,582.00 
	7557612
	Konfirmuar nga Zvrpp

	16
	8605
	33/364
	Lutfi Shuaipi
	214.2
	85.8
	8300
	     52,024.00 
	          1,777,860.00 
	       4,463,659.00 
	6241519
	Konfirmuar nga Zvrpp

	17
	8605
	33/365
	Thabit Shuaipi
	161
	139
	8300
	     52,024.00 
	          1,336,300.00 
	        7,231,336.00 
	8567636
	Konfirmuar nga Zvrpp

	18
	8605
	33/372
	Xhelal Mezani
	234
	66
	8300
	     52,024.00 
	          1,942,200.00 
	       3,433,584.00 
	5375784
	Konfirmuar nga Zvrpp

	19
	8605
	33/379
	Enver Mezani
	305.5
	374
	8300
	     52,024.00 
	         2,535,650.00 
	       18,112,376.00 
	20648026
	Konfirmuar nga Zvrpp  2 kate, 162 m2 secili. Mbajtur vlera e truallit per katin e dyte   

	20
	8605
	33/390
	Pellumb Lule
	189.1
	65.2
	8300
	     52,024.00 
	          1,569,530.00 
	        3,391,965.00 
	4961495
	Konfirmuar nga Zvrpp

	21
	8605
	33/400
	Et’hem Driza
	134.6
	369.7
	8300
	     52,024.00 
	             1,117,180.00 
	     17,537,582.80 
	18654762.8
	Konfirmuar nga Zvrpp kati I 165.4 m2, kati II 204.3 m2. Mbajtur vlera e truallit per katin II

	22
	8605
	33/418
	Metlli Shehu
	248.2
	80.8
	8300
	     52,024.00 
	         2,060,060.00 
	       4,203,539.00 
	6263599
	Konfirmuar nga Zvrpp

	23
	8605
	2/201
	Alban Gjolekaj
	302.7
	223
	8300
	     52,024.00 
	           2,512,410.00 
	      10,572,152.00 
	13084562
	Ne favor te Intesa San Paolo. Konfirmuar nga Zrpp 2 kate, K I 99 m2, K II 124 m2. Mbajtur vlera e truallit per katin e dyte   

	24
	8605
	2/57+1-3
	Bp. Diku
	 
	50
	 
	     52,024.00 
	 
	        2,601,200.00 
	2601200
	Konfirmuar nga Zrpp

	25
	8605
	2/57+1-1
	Bp. Hysaj
	 
	50
	 
	     52,024.00 
	 
	        2,601,200.00 
	2601200
	Konfirmuar nga Zrpp

	26
	8605
	2/57+1-2
	Bp. Hameti
	 
	65
	 
	     52,024.00 
	 
	        3,381,560.00 
	3381560
	Konfirmuar nga Zrpp

	27
	8605
	33/368
	Miroshe Metushaj
	27.5
	0
	8300
	     52,024.00 
	            228,250.00 
	                             -   
	228250
	Konfirmuar nga Zvrpp

	28
	8605
	33/331
	B.P. Agalliu
	600
	0
	8300
	     52,024.00 
	         4,980,000.00 
	                             -   
	4980000
	Konfirmuar nga Zvrpp

	29
	8605
	33/335
	B.P Agalliu
	1391.3
	0
	8300
	     52,024.00 
	        11,547,790.00 
	                             -   
	11547790
	Konfirmuar nga Zvrpp

	30
	8605
	33/340
	B.P. Alibehaj
	23.1
	0
	8300
	     52,024.00 
	              191,730.00 
	                             -   
	191730
	Konfirmuar nga Zvrpp

	31
	8605
	33/323
	B.P. Agalliu
	100
	0
	8300
	     52,024.00 
	            830,000.00 
	                             -   
	830000
	Konfirmuar nga Zvrpp

	32
	8605
	33/408
	Hiqmet Shoraj
	96.3
	0
	8300
	     52,024.00 
	            799,290.00 
	                             -   
	799290
	Konfirmuar nga Zvrpp

	33
	8605
	22/273
	Mustafa Myzeqari
	20.7
	0
	8300
	     52,024.00 
	               171,810.00 
	                             -   
	171810
	Konfirmuar nga Zvrpp

	34
	8605
	33/333
	B.P. Agalliu
	456
	0
	8300
	     52,024.00 
	         3,784,800.00 
	                             -   
	3784800
	Konfirmuar nga Zvrpp

	35
	8605
	11/73
	B.P. Lazaj
	194
	0
	8300
	     52,024.00 
	           1,610,200.00 
	                             -   
	1610200
	Konfirmuar nga Zvrpp

	36
	8605
	11/75
	B.P. Lulja
	1848.5
	0
	8300
	     52,024.00 
	       15,342,550.00 
	                             -   
	15342550
	Konfirmuar nga Zvrpp

	37
	8605
	11/84
	Riza Lule
	1511.9
	0
	8300
	     52,024.00 
	       12,548,770.00 
	                             -   
	12548770
	Konfirmuar nga Zvrpp

	38
	8605
	11/92
	B.P. Agalliu
	2045.4
	0
	8300
	     52,024.00 
	       16,976,820.00 
	                             -   
	16976820
	Konfirmuar nga Zvrpp

	39
	8605
	11/140
	Shoqeria “Selmani” SH.P.K
	506.6
	0
	8300
	     52,024.00 
	         4,204,780.00 
	                             -   
	4204780
	Konfirmuar nga Zvrpp

	40
	8605
	11/141
	B.P. Agalliu
	8385.9
	0
	8300
	     52,024.00 
	      69,602,970.00 
	                             -   
	69602970
	Konfirmuar nga Zvrpp

	41
	8605
	2/35
	B.P. Agalliu
	3687
	0
	8300
	     52,024.00 
	       30,602,100.00 
	                             -   
	30602100
	Konfirmuar nga Zvrpp

	42
	8605
	2/65
	B.P. Agalliu
	2710.6
	0
	8300
	     52,024.00 
	      22,497,980.00 
	                             -   
	22497980
	Konfirmuar nga Zvrpp

	43
	8605
	11/118
	Mirjam Ibrahimi
	3594
	0
	8300
	     52,024.00 
	      29,830,200.00 
	                             -   
	29830200
	Konfirmuar nga Zvrpp

	44
	8605
	11/139
	B.P. Agalliu
	1040
	0
	8300
	     52,024.00 
	         8,632,000.00 
	                             -   
	8632000
	Konfirmuar nga Zvrpp

	45
	8605
	2/208
	B.P. Agalliu
	5529.4
	0
	8300
	     52,024.00 
	      45,894,020.00 
	                             -   
	45894020
	Konfirmuar nga Zvrpp

	46
	8605
	2/209
	B.P. Agalliu
	731
	0
	8300
	     52,024.00 
	         6,067,300.00 
	                             -   
	6067300
	Konfirmuar nga Zvrpp

	47
	8605
	11/82
	Ibrahim Bino
	4877.2
	0
	8300
	     52,024.00 
	      40,480,760.00 
	                             -   
	40480760
	Konfirmuar nga Zvrpp

	48
	8605
	33/417
	Maksim Hitaj
	219
	81
	8300
	52024
	1817700
	4213944
	6031644
	Konfirmuar nga Zvrpp banese

	49
	8605
	33/417
	Maksim Hitaj
	 
	41
	 
	 
	 
	693825
	693825
	Konfirmuar nga Zvrpp, objekt soc-ek, vlera sipas situacionit

	50
	8605
	2/35-nd
	Eduart Feka
	 
	116
	 
	     52,024.00 
	 
	       6,034,784.00 
	6034784
	Saktesim dokumentacioni

	51
	8605
	33/344-Nd
	Kudret Zhorri
	0
	63.7
	8300
	     52,024.00 
	                               -   
	        3,313,929.00 
	3313929
	Saktesim dokumentacioni

	52
	8605
	33/343-Nd
	Bp. Mehmeti
	23.32
	82.68
	8300
	     52,024.00 
	             193,556.00 
	        4,301,344.32 
	4494900.32
	Saktesim dokumentacioni

	53
	8605
	33/359
	Gjyzela Alibehaj
	54
	 
	8300
	 
	            448,200.00 
	 
	              448,200.00 
	Saktesim dokumentacioni

	54
	8605
	33/359
	Gjyzela Alibehaj
	54
	 
	8300
	 
	            448,200.00 
	 
	              448,200.00 
	Saktesim dokumentacioni

	55
	8605
	33/404
	Agim Shehu
	225.3
	64.7
	8300
	52024
	1869990
	3365952.8
	5235942.8
	Saktesim dokumentacioni

	 
	
	
	
	
	
	
	
	
	
	516.898.914,92
	 







VENDIM
Nr. 55, datë 21.1.2015

PËR SHPRONËSIMIN, PËR INTERES PUBLIK, TË PRONARËVE TË  PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKONSTRUKSIONI I NËNKALIMIT TEK URA E DAJLANIT-RRUGA E PLAZHIT DHE NËNKALIMIT NË PLEPA DURRËS”

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjit nr. 185/2013, “Për buxhetin e vitit 2014”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rikonstruksioni i nënkalimit tek Ura e Dajlanit-Rruga e Plazhit dhe nënkalimit në Plepa Durrës”.
2. Shpronësimi të bëhet në favor të Bashkisë Durrës.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasuritë truall nën objekt dhe objekt, me një vlerë të përgjithshme prej 100 865 609 lekë (njëqind milionë e tetëqind e gjashtëdhjetë e pesë mijë e gjashtëqind e nëntë) lekësh.
4. Vlera e përgjithshme e shpronësimit prej 100 865 609 (njëqind milionë e tetëqind e gjashtëdhjetë e pesë mijë e gjashtëqind e nëntë) lekësh, e cila do të përballohet nga fondi i shpronësimeve në llogarinë e shpronësimeve në Bankën e Shqipërisë, sipas përcaktimit të bërë në paragrafin e fundit, të     nenit 10, të ligjit nr. 185/2013, “Për buxhetin e vitit 2014”, të ndryshuar. 
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i Ministrisë së Zhvillimit Urban dhe Turizmit, për vitin 2015.
6. Shpronësimi të fillojë në datën 24.1.2015.
7. Pronarët e përmendur në listën, që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Bashkisë Durrës. 
8. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive Durrës, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Durrës, të fillojnë procedurat për hedhjen e gjurmës së projektit mbi hartën treguese të regjistrimit sipas planimetrisë së shpronësimit të miratuar dhe të bëjnë kalimin e pronësisë për pasuritë e shpronësuara në favor të shtetit.
9. Zyra Vendore e Regjistrimit të Pasurive të Paluajtshme Durrës të pezullojë të gjitha transaksionet me pasuritë e shpronësuara deri në momentin kur do të realizohen procesi i hedhjes së gjurmës së projektit mbi hartën treguese të regjistrimit dhe kalimi i pronësisë për pasuritë e shpronësuara.
10. Ngarkohen Ministria e Financave, Ministria e Zhvillimit Urban dhe Turizmit, Zyra Qendrore e Regjistrimit të Pasurive të Paluajtshme, Zyra Vendore e Regjistrimit të Pasurive të Paluajtshme Durrës dhe Bashkia Durrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama










TABELA PËRMBLEDHËSE
	
	
	
	Sipërfaqe banese
	Çmimi 
	Vlera
	Shënime

	
	
	 
	m2
	lekë/m2
	 
	 

	Agim Kura
	8514
	  5/13
	11
	              70,093 
	                     771,023 
	 saktësim dokumentacioni 

	Demir Ramilli
	8516
	 1/6
	64.31
	              70,093 
	                  4,507,681 
	 saktësim dokumentacioni 

	Gjergji Buca
	8516
	1/214
	44
	              70,093 
	                 3,084,092 
	saktësim dokumentacioni 

	Aferdita Myzeqari
	8518
	53/50ND
	17.34
	              70,093 
	                    879,606 
	saktësim dokumentacioni 

	Kujtim Subashi
	8518
	55/65/ND
	39.1
	              70,093 
	                  1,983,426 
	 barrë hipotekore 

	Jasin Jaho
	8518
	55/58
	73.2
	              70,093 
	                  5,130,808 
	 barrë hipotekore 

	Kujtim Subashi
	8518
	55/64
	46.8
	              70,093 
	                 3,280,352 
	 barrë hipotekore 

	Zdrafko Filoqi
	8518
	55/102
	288
	              70,093 
	               20,186,784 
	 barrë hipotekore 

	Emine Xhafa
	8518
	54/101ND
	31.6
	              70,093 
	                  1,602,973 
	saktësim dokumentacioni 

	Beqir Ramazan Kavaja
	8518
	9/334 (27/221)
	121
	              70,093 
	                  8,481,253 
	saktësim dokumentacioni 

	Islam Kapllan Cela
	8518
	9/32
	175
	              70,093 
	               12,266,275 
	saktësim dokumentacioni 

	Lek Nik Gjoka
	8518
	27/16
	273
	              70,093 
	                19,135,389 
	saktësim dokumentacioni 

	Bujar Tofik Rremilli
	8518
	39/161
	170
	              70,093 
	                  11,915,810 
	saktësim dokumentacioni 

	Dorian Sadik Shiqerukaj
	8518
	39/306
	109
	              70,093 
	                  7,640,137 
	 proces gjyqësor 

	TOTALI
	 
	 
	1463.35
	 
	    100,865,609 
	 




VENDIM
Nr. 56, datë 21.1.2015

PËR NJË NDRYSHIM NË VENDIMIN NR. 909, DATË 22.12.2014, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “REHABILITIMI I BREGUT TË LIQENIT TË OHRIT DHE GJELBËRIMI PËRGJATË RRUGËS LIN - POGRADEC”

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të  ligjit nr. 185/2013, “Për buxhetin e vitit 2014”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

VENDOSI:

Pika 4, e vendimit nr. 909, datë 22.12.2014, të Këshillit të Ministrave, ndryshohet, si më poshtë vijon:
“4. Vlera e përgjithshme e shpronësimit prej 439 062 077 lekësh (katërqind e tridhjetë e nëntë milionë e gjashtëdhjetë e dy mijë e shtatëdhjetë e shtatë) lekësh të përballohet nga fondi i shpronësimeve në llogarinë e shpronësimeve në Bankën e Shqipërisë.
Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i Ministrisë së Zhvillimit Urban dhe Turizmit i vitit 2015.”.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

VENDIM
Nr. 57, datë 21.1.2015

PËR KALIMIN NË PËRGJEGJËSI ADMINISTRIMI TË NJË OBJEKTI OPERATORIT TË SHPËRNDARJES SË ENERGJISË ELEKTRIKE

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Energjisë dhe Industrisë, Këshilli i Ministrave

VENDOSI:

1. Kalimin në përgjegjësi administrimi shoqërisë OSHEE sh.a., të objektit që ndodhet në zonën kadastrale 8250, me adresë bulevardi “Gjergj Fishta”, nr.10, Tiranë, me nr. pasurie 1/27, sipas planrilevimit bashkëlidhur këtij vendimi.
2. Së bashku me objektin kalojnë në përgjegjësi administrimi edhe mjediset e tjera ndihmëse, trualli i ndërtesës dhe oborri i rrethuar, për t’u përdorur për mjedise pune për nevojat e OSHEE sh.a., të përcaktuara sipas planit të rilevimit që i bashkëlidhet këtij vendimi.
3. Ministria e Zhvillimit Ekonomik, Tregtisë dhe Sipërmarrjes, Ministria e Energjisë dhe Industrisë dhe Ministria e Transportit dhe Infrastrukturës,  brenda 1 (një) muaji nga dalja e këtij vendimi, duhet të marrin masa për sistemimin e institucioneve që aktualisht gjenden brenda godinës.
4. OSHEE sh.a., i ndalohet ta tjetërsojë pronën e përcaktuar në pikën 1, të këtij vendimi, apo t’ua japë në përdorim të tretëve.


5. Ngarkohen Ministria e Zhvillimit Ekonomik, Tregtisë dhe Sipërmarrjes, Ministria e Energjisë dhe Industrisë, Ministria e Transportit dhe Infrastrukturës, si dhe kryeregjistruesi Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI 
Edi Rama


[image: ]

















UDHËZIM
Nr. 5, datë 20.1.2015

PËR ZBATIMIN E LIGJIT NR. 10 270, DATË 22.4.2010 “PËR TË DREJTËN E PRIVATIZIMIT TË TRUALLIT SHTETËROR NË PËRDORIM DHE PËR TAKSËN MBI TË DREJTËN E PËRDORIMIT TË TIJ”, TË NDRYSHUAR

Në mbështetje të nenit 102 pika 4 të Kushtetutës, nenit 21 të ligjit nr. 10 270, datë 22.4.2010 “Për të drejtën e privatizimit të truallit shtetëror në përdorim dhe për taksën mbi të drejtën e përdorimit të tij”,të ndryshuar, ministri i Financave

UDHËZON:

I. DEKLARIMI DHE PAGESA E TAKSËS SË TRUALLIT SHTETËROR NË PËRDORIM
1. Detyrimi për pagimin e taksës
Taksa mbi të drejtën e përdorimit të truallit shtetëror paguhet nga:
1.1 Individët që kanë në përdorim:
a) trojet e paprivatizuara të ndërtesave të privatizuara nga shtetasit me ligjin nr. 7512, datë 10.8.1991 “Për sanksionimin dhe mbrojtjen e pronës private, të nismës së lirë, të veprimtarive private të pavarura dhe privatizimit” (të shfuqizuar), sipas gen-planeve në momentin e privatizimit të ndërtesave;
b) trojet e paprivatizuara të ndërtesave të shitura nga ndërmarrjet shtetërore, përpara hyrjes në fuqi të ligjit nr. 7512, datë 10.8.1991 “Për sanksionimin dhe mbrojtjen e pronës private, të nismës së lirë, të veprimtarive private të pavarura dhe privatizimit” (të shfuqizuar), sipas gen-planeve në momentin e shitjes së ndërtesave;
c) trojet e paprivatizuara, mbi të cilat janë ndërtuar ndërtesa, mbi bazën e lejeve të ndërtimit të lëshuara nga organet e qeverisjes vendore, pas datës 10.8.1991 e në vazhdim, sipas gen-planeve në kohën e lëshimit të lejes së ndërtimit, si dhe trojet e objekteve apo ndërtesave, ish-pronë e kooperativave bujqësore, shitja e të cilave është kryer nga ish-kooperativat bujqësore apo organet e qeverisjes vendore.
1.2 Personat juridikë tregtarë dhe ndërmarrjet shtetërore, sipas parashikimit të ligjit të veçantë.
1.3 Personat juridikë tregtarë që, pas hyrjes në fuqi të këtij ligji, me një akt juridik të vlefshëm, përfitojnë të drejtën e përdorimit të trojeve shtetërore.
2. Detyrimi për raportimin e të dhënave
2.1 Personat që detyrohen ta paguajnë taksën mbi të drejtën e përdorimit të truallit shtetëror duhet të raportojnë në drejtoritë rajonale tatimore të dhënat për sipërfaqen e truallit në përdorim, vendndodhjen, si dhe aktin, në bazë të të cilit e gëzojnë të drejtën e përdorimit të truallit shtetëror.
Për raportimin e të dhënave sa më sipër, për personat juridikë ngarkohen administratorët e personave juridikë, tregtarë, si dhe drejtuesit e ndërmarrjeve shtetërore.
2.2 Administrata tatimore qendrore, për të saktësuar rastet që përfshihen në fushën e zbatimit të ligjit nr. 10 270, datë 22.4.2010, mund të kërkojë informacione shtesë në lidhje me truallin apo të dhëna të tjera që i nevojiten
3. Llogaritja e detyrimit për t’u paguar
3.1 Taksa mbi të drejtën e përdorimit të truallit shtetëror është taksë vjetore. Çdo person i tatueshëm, subjekt i taksës për  truallin shtetëror në përdorim, duhet të bëjë një deklaratë për periudhën për të cilin bëhet deklarimi. 
Periudha tatimore dhe pagimi i taksës ,është përcaktuar në ligj. 
Formulari për deklarimin e taksës mbi të drejtën e përdorimit të truallit shtetëror, do të jetë sipas formularit të miratuar me udhëzimin e ministrit të Financave nr. 27, datë 16.12.2014  “Për disa shtesa dhe ndryshime në udhëzimin nr. 27, datë 4.9.2008, “Për taksat kombëtare”, të ndryshuar.
3.2 Detyrimi për taksën përcaktohet duke shumëzuar nivelin e taksës me vlerën e truallit shtetëror  në përdorim. Niveli i taksës mbi të drejtën e përdorimit të truallit shtetëror është 10 për qind e vlerës së truallit shtetëror në përdorim. Vlera e truallit, përcaktohet duke shumëzuar sipërfaqen e truallit shtetëror në përdorim (të paprivatizuar) me çmimin e truallit/m2.
3.3 Për përcaktimin e çmimit të truallit në vite të ndryshme, shërben harta përkatëse e vlerës së trojeve, e miratuar me vendim të Këshillit të Ministrave, në përputhje me dispozitat e ligjit për kthimin dhe kompensimin e pronës.
3.4  Në rast se trualli në përdorim privatizohet nëpërmjet blerjes së tij, atëherë përllogaritja e taksës bëhet proporcionalisht vetëm për periudhën e vitit, gjatë të cilit është ushtruar e drejta e përdorimit të truallit shtetëror.
4. Pagesa e taksës mbi të drejtën e përdorimit të truallit shtetëror
4.1 Taksa mbi të drejtën e përdorimit të truallit shtetëror paguhet në bankë, për llogari të organeve tatimore, brenda datës 15 shkurt të vitit pasardhës sipas udhëzimit të ministrit të Financave nr. 27, datë 16.12.2014 “Për disa shtesa dhe ndryshime në udhëzimin nr. 27, datë 4.9.2008, “Për taksat kombëtare”, të ndryshuar. Ekzekutimi i marrëveshjes së pagesës me këste, nuk pezullon pagesën e plotë të taksës vjetore mbi të drejtën e përdorimit të truallit shtetëror.
4.2 Në rastet kur trualli në përdorim privatizohet dhe bëhet kërkesë për pagesë të menjëhershme të vlerës së truallit, sipas dispozitave të nenit 18 të ligjit, pezullohet detyrimi për pagesën e taksës vjetore mbi të drejtën e përdorimit të truallit.
4.3 Pezullimi i detyrimit hiqet në rastin kur individi heq dorë nga kërkesa e tij për blerjen dhe pagesën e menjëhershme të truallit, apo kur nuk paguan menjëherë detyrimin në ditën e caktuar nga struktura përgjegjëse për shitjen e pronës publike në Ministrinë e Financave.
4.4 Në rastet e heqjes së pezullimit të detyrimit, llogaritja e taksës bëhet sikur pezullimi të mos ishte vendosur asnjëherë. Urdhri i pezullimit të detyrimit për pagesën e taksës dhe urdhri për heqjen e pezullimit bëhen nga ministri i Financave.
4.5 Për vjeljen e taksës mbi të drejtën e përdorimit të truallit shtetëror ngarkohen drejtoritë rajonale tatimore.
5. Përjashtimet nga pagesa e taksës të së drejtës së përdorimit të truallit shtetëror
5.1 Përjashtohen nga pagesa e taksës të së drejtës së përdorimit të truallit shtetëror personat që zotërojnë truall shtetëror në përdorim në trojet turistike, për objektet dhe trojet e pranuara në proces legalizimi apo në trojet shtetërore, të dhëna me qëllim investimin mbi to, të cilat rregullohen nga ligje të tjera.
II. PRIVATIZIMI I TRUALLIT SHTETË-ROR
1. Individët, që kanë privatizuar objekte, ndërmarrje, ndërtesa të ish- kooperativave bujqësore, apo kanë ndërtuar mbi bazën e lejeve të ndërtimit, sipas nenit 2 të ligjit nr. 10 270, datë 22.4.2010, “Për të drejtën e privatizimit të truallit shtetëror në përdorim dhe për taksën mbi të drejtën e përdorimit të tij”, të ndryshuar,  por që nuk kanë privatizuar sipërfaqen e truallit, sipas gen-planit të dokumentacionit të privatizimit apo lejes së ndërtimit, mund ta blejnë këtë truall sipas përcaktimeve të mëposhtme. 
1.1 Privatizimi i truallit me shlyerje të menjëhershme të pagesës
a) Në zbatim të nenit 9  pika 4  të ligjit nr. 86/2014, datë 17.7.2014 “Për disa ndryshime në ligjin nr. 9975, datë 28.7.2008, “Për taksat kombëtare”, të ndryshuar, përjashtohen nga pagesa e vlerës së qirasë së truallit në përdorim, nga momenti i privatizimit, blerjes apo ndërtimit të objekteve deri në datën 7.6.2010, të gjitha subjektet apo individët që janë objekt i ligjit nr. 10270, datë 22.4.2010, “Për të drejtën e privatizimit të truallit shtetëror në përdorim dhe për taksën e përdorimit të tij”, të ndryshuar, të cilët bëjnë kërkesë për privatizimin e këtij trualli dhe paguajnë në mënyrë të menjëhershme vlerën e plotë të tij. Pagesa e plotë e vlerës së truallit sipas pikës 5 të nenit 9 të ligjit nr. 9975, datë 28.7.2008 “Për taksat kombëtare”,i ndryshuar, bëhet pas dhënies së autorizimit sipas kësaj pike.
b) Nëse individi që ka paraqitur pranë strukturës përgjegjëse për shitjen e pronës publike në Ministrisë së Financave një kërkesë, së bashku me dokumentacionin përkatës për pagesë të vlerës së truallit në përdorim, sipërfaqe të domosdoshme, heq dorë nga kërkesa e bërë për pagesë të menjëhershme, struktura përgjegjëse për shitjen e pronës publike, në Ministrinë e Financave ndërpret procedurën e privatizimit të truallit në përdorim, ndërsa individi është i detyruar të vazhdojë të paguaj qiranë e truallit në përdorim  pranë organeve përkatëse të qeverisjes vendore apo çdo organi tjetër shtetëror, me të cilin ata kanë lidhur kontratë qiraje për truallin, deri më datën 7.6.2010, si dhe taksën e përdorimit të tij nga kjo datë e në vazhdim.
c) Individët të cilët kërkojnë të privatizojnë truall shtesë funksional për sipërfaqen e truallit që  ato do të privatizojnë nuk kanë detyrimin për të paguar qira dhe taksë përdorimi trualli pasi kjo sipërfaqe nuk është objekt i ligjit nr. 10270, datë 22.4.2010, “Për të drejtën e privatizimit të truallit shtetëror në përdorim dhe për taksën e përdorimit të tij”, të ndryshuar.
1.2 Privatizimi i truallit me shlyerje të pagesës me këste

a) Nëse individi që ka truall në përdorim, paraqet pranë strukturës përgjegjëse për shitjen e pronës publike në Ministrisë së Financave, një kërkesë për pagesë të vlerës së truallit, i cili kërkohet të privatizohet, së bashku me dokumentacionin përkatës, si dhe dokumentin e lëshuar nga organi kompetent që vërteton se subjekti ka paguar rregullisht qiranë e truallit në përdorim nga data e privatizimit, apo lejes së ndërtimit deri me datën 7.6.2010, si dhe taksën e së drejtës së përdorimit të truallit shtetëror nga data 7.6.2010 deri në datën e depozitimit të kërkesës për blerjen e tij, ai mund të kërkojë lidhjen e një marrëveshjeje për të kryer pagesën e truallit me këste.
b) Shuma dhe koha e pagesës së kësteve përcaktohen nga strukturës përgjegjëse për shitjen e pronës publike në Ministrisë së Financave në kontratën që do të firmoset nga palët.
d) Nëse nuk respektohet marrëveshja për afatin e pagesës edhe të një kësti të vetëm, marrëveshja zgjidhet dhe shumat e paguara deri në atë çast shkojnë për llogari të shlyerjes së taksës së të drejtës së përdorimit të truallit shtetëror, duke bërë transfertën përkatëse në llogarinë e administratës tatimore.
2. Pas marrjes së dokumentacionit të nevojshëm nga organet e qeverisjes vendore, Agjencia e Kthimit dhe Kompensimit të Pronave, Zyra e Regjistrimit të Pasurive të Paluajtshme apo organet e tjera shtetërore, njoftohet kërkuesi për t’u paraqitur pranë institucionit, për t’u njohur me vlerën e truallit që ai kërkon të privatizojë, si dhe për t’u pajisur me autorizimin për pagesën e vlerës së truallit.
Pagesa kryhet brenda 30 ditëve nga data e lëshimit të autorizimit, si dhe jo më vonë se 12 muaj nga data e lidhjes së marrëveshjes për pagesën e vlerës së truallit me këste. 
3. Pagesa e qirasë së truallit në përdorim sipërfaqe të domosdoshme për subjektet, që e kanë paguar dhe që duhet ta paguajnë rregullisht atë deri më datën 7.6.2010, për objektin, ndërmarrjen apo ndërtesën e ndërtuar sipas lejes së ndërtimit, bëhet në zbatim të akteve ligjore a nënligjore, sipas periudhave përkatëse dhe kontratave të qirasë, të lidhura për këtë qëllim, është me një çmim vjetor sa 1/10 e vlerës së truallit.


4. Struktura përgjegjëse për shitjen e pronës publike në Ministrinë e Financave, mbi bazën e kërkesave të depozituara për blerjen e truallit shtetëror në përdorim u kërkon organeve të qeverisjes vendore  koeficientin e llogaritjes së bashkëpronësisë së truallit, për rastet kur objekti është me dy apo më shumë kate duke i dërguar dhe dokumentacionin përkatës.
III. TË PËRGJITHSHME
1. Kërkesat me dokumentacionin ligjor përkatës të depozituar pranë strukturës përgjegjëse për shitjen e pronës publike në Ministrinë e Financave për privatizimin e truallit në përdorim nga subjektet apo individët që kanë në pronësi objekte apo ndërmarrje përpara hyrjes në fuqi të ligjit  nr. 86/2104, datë 17.7.2014 “Për disa ndryshime në ligjin nr. 9975, datë 28.7.2008, “Për taksat kombëtare”, të ndryshuar, nuk përjashtohen nga detyrimi për pagesën e qirasë së truallit.
2. Të gjitha subjektet apo individët që kanë kërkuar blerjen e trualli në përdorim me kërkesa të depozituara pranë ish-Drejtorisë së Administrimit dhe Shitjes së Pronave Publike, për periudhën qershor 2010 deri 31 dhjetor 2012, dhe për të cilat është konfirmuar dokumentacioni i tyre ligjor nga institucionet përkatëse, duhet të paraqiten pranë strukturës përgjegjëse për shitjen e pronës publike në Ministrisë së Financave deri me datën 28 shkurt 2015, për t’u pajisur me dokumentacionin përkatës për pagesën e menjëhershme të vlerës së truallit. Pas kësaj date, dokumentacioni i depozituar nga ana e tyre do të arkivohet. Gjithashtu, do të arkivohet edhe dokumentacioni, i cili është depozituar nga subjektet apo individët në periudhën sipas kësaj pike,  por që nuk është plotësuar me dokumentacionin e përcaktuar ligjor të konfirmuar nga institucionet përkatëse deri më datën 28 shkurt 2015.
Të gjitha subjektet apo individët për vazhdimin e procedurave të privatizimit të truallit në përdorim do të duhet ndjekin procedurat sipas vendimit të Këshillit të Ministrave nr. 413, datë 25.6.2014.
3. Udhëzimi nr. 30, datë 7.9.2010 “Për të drejtën e privatizimit të truallit shtetëror në përdorim dhe për taksën mbi të drejtën e përdorimit të tij”, shfuqizohet.
Ky udhëzim hyn në fuqi pas botimit në Fletoren Zyrtare.
MINISTRI I FINANCAVE
Shkëlqim Cani

PERIUDHA DATA

INSTITUCIONI 

PËRGJEGJËS VEPRIMI PERKATES

Janar 5 MF Përgatit dhe paraqet në KM Kalendarin e MSHP

Janar 14 KM Shqyrton dhe miraton Kalendarin e MSHP

Janar 15 MF Paraqet në KM Kuadrin Makroekonomik e Fiskal 2016 - 2018

Janar 21 KM Miraton në KM Kuadrin Makroekonomik e Fiskal 2016 - 2018

Janar 23 MF Paraqet në KM Programin e Reformave Ekonomike Kombetare 2015-2017 

Janar 28 KM Shqyrton dhe miraton Programin e Reformave Ekonomike Kombetare 2015-2017 

Shkurt 13 MF Paraqet në KM tavanet e përgatitjes së PBA 2016-2018 dhe limitet e angazhimeve të reja

Shkurt 18 KM Shqyrton dhe miraton tavanet e përgatitjes së PBA 2016-2018

Shkurt 25 KM

Paraqet për informacion në Kuvend Kuadrin Makroekonomik  e Fiskal si dhe Tavanet e përgatitjes së 

PBA 2016-2018

Shkurt 27 MF Dërgon Udhëzimin e Përgatitjes së Buxhetit në Njësitë e Qeverisjes së Përgjithshme

Shkurt - Prill 2 Mars - 30 Prill

Njësite e Qeverisjes 

Qendrore Përgatisin kërkesat e tyre buxhetore 

Maj 1

Njesite e Qeverisjes 

Qendrore  Paraqesin në MF kërkesat e tyre buxhetore 

Maj 4 - 20 MF, MIE dhe DPZHFNH Kryejnë analizat e kërkesave buxhetore

Maj 21 - 29 MF, MIE dhe DPZHFNH Organizon seancat dëgjimore me Njësitë e Qeverisjes Qendrore

Qershor 5 MF Paraqet në KM Kuadrin Makroekonomik e Fiskal të Rishikuar

Qershor 10 KM Miraton Kuadrin Makroekonomik e Fiskal të Rishikuar

Qershor 1-18 MF

Përgatit dokumentin e PBA 20162018, tavanet e reja të shpenzimeve të PBA 2016-2018 dhe limitet 

e angazhimeve te reja

Qershor 19 MF

Paraqet dokumentin e PBA 2016-2018, tavanet e reja të shpenzimeve dhe limitet e angazhimeve të 

reja, për shqyrtim dhe miratim ne KM

Qershor 24 KM Miraton dokumentin e PBA 2016-2018 dhe tavanet e reja të shpenzimeve të PBA 2016-2018

Korrik 6 MF I paraqet Kuvendit për informacion dokumentin e PBA 2016-2018

Korrik 10 MF Dërgon Udhëzimin Plotësues të Përgatitjes së Buxhetit në Njësitë e Qeverisjes së Përgjithshme

Korrik - Gusht 13 Korrik - 31 Gusht

Njësite e Qeverisjes 

Qendrore Përgatisin kërkesat e rishikuara buxhetore 

Shtator 1

Njësite e Qeverisjes 

Qendrore  Paraqesin në MF kërkesat e rishikuara buxhetore 

Shtator 1-18 MF, MIE dhe DPZHFNH Kryejnë analizat e kërkesave të rishikuara buxhetore

Shtator 21-30 MF, MIE dhe DPZHFNH Organizon seancat dëgjimore me Njësitë e Qeverisjes Qendrore 

Tetor 2 MF Paraqet në KM Kuadrin Makroekonomik e Fiskal të Rishikuar

Tetor 7 KM Miraton Kuadrin Makroekonomik e Fiskal të Rishikuar

Tetor 1-16 MF

Përgatit Projektbuxhetin e vitit 2016 si dhe dokumentin e rishikuar të PBA 2016-2018 dhe i paraqet 

për shqyrtim ne KM

Tetor 21 KM Miraton Projektbuxhetin e vitit 2016 si dhe dokumentin e rishikuar të PBA 2016-2018

Tetor 30 MF

Dërgon për informacion në Kuvend një kopje të dokumentit të rishikuar të PBA 2016-2018, të 

miratuar nga KM

Tetor 30 KM I paraqet Kuvendit Projektbuxhetin e vitit 2016

REPUBLIKA E SHQIPERISE
DHOMA E NOTEREVE

Nr. Rep.

Nr., Kol.

NDRYSHIM NE KONTRATE PER LESHIMIN E INSTRUMENTAVE FINANCIARE DHE/OSE KREDIE ME KUFI
NR. 3619 REP., NR. 1575 KOL., DATE 24.09.2014

Sot me date / /2015, para meje . anetar Dhomes se Noterise me zyre ne
. u paragiten personalisht palet

KREDIDHENESI:
Raiffeisen Bank Sh.A., njé banké e organizuar sipas ligjeve t& Republikés sé Shqipéris&, me seli né Rruga e Kavajés, Tirang, Shqipéri,
dhe regjistruar né Gjykatén e Shkallés s& Paré Tirané me Vendimin nr.17426, daté 10.07.1997, me NIPT nr.J61911005B, e pérfagésuar
nga pérfagésuesit e saj ligjor Z.Alexander Zsolnai dhe Zj.Gledis Buxhuku (kéte] e tutje, “Banka” ose “Kredidhenesi”); dhe

KREDIMARRESI:
Shogeria “KESH (Korporata Elektroenergjitike Shqgiptare)” sha e organizuar sipas ligjeve t&é Republikés sé Shqipérisé, me seli né
qytetin e Tiranes, Blloku Vasil Shanto, rregjistruar né Gjykatén e Shkallés s& Paré Tiran&, me vendimin nr.12728/2daté 29.08.1996, me
NIPT nr.J61817005F, e pérfaqésuar nga Administratori Z.Agron Hetoja ne baze te Vendimit te Keshillit Mbikqyres nr. date
ketej e tutje Kredimarres);

Palet kane lidhur ndermjet tyre nje Kontrate Per Leshimin e Instrumentave Financiare dhe/ose kredie me kufi nr.3619 rep, nr.1575 kol date 24.09.2014
siguruar me ane te nje Marreveshje Kolaterali Financiar nr.3620 rep nr.1576 kol date 24.09.2014 per dhenien ne favor te Kredimarresit nje kredi per t'u
perdorur deri ne shumen prej 33'000°000Euro (tridhjete e tre milion Euro)

Palet n_dakort te zg afatin e maturimit te linjes se kredise shumegellimshme edhe per nje periudhe tjeter duke filluar nga data e

maturimit. Keshtu afati i ri i maturimit te kesaj linje kredie do te jete 31 Korrik 2015.

KUSHTET PARAPRAKE PER ZGJATJEN E AFATIT TE MATURIMIT

Pérveg rasteve kur Banka bie dakord ndryshe me shkrim, detyrimi i Bankés pér té béré Disbursimin e paré t&é Kredise, sipas pélgimit dhe diskrecionit t&
Bankeés, i nénshtrohet pérmbushjes paraprake té kushteve t& méposhtme:

a. Banka merr prova gé vértetojné se Marreveshjet Siguruese dhe Hipotekat jané plotésisht né fugi dhe jané depozituar dhe regjistruar
rregullisht; se Garancite éshté e viefshme dhe efektive dhe se t& drejtat e Bankés qé rrjedhin nga Marreveshijet Siguruese dhe Hipotekat jané
té ekzekutueshme;

b.Kredimarresi siguron ¢do dokument tjetér té kérkuar nga Banka dhe ploteson te gjitha kushtet e detyrueshme perpara zgjatjes se afatit te
maturimit.

c. Kredimarresi siguron Garancine Qeveritare ne favor te Raiffeisen Bank Sh.A, sipas tekstit te rene dakort midis paleve, perpara zgjatjes se
afatit te maturimit.

Gjithashtu palet bien dakort te bejne ndryshimet si me poshte ne kete kontrate Per Leshimin e instrumentave Financiare dhe/ose Kredie me
Kufi:

Neni 13 behet:

Palet ne kete kontrate bien dakord dhe deklarojne si me poshte :Duke kuptuar se, t& dhénat tona demografike dhe financiare t& ruajtura né Regjistrin e
Kredive t& Bankés s& Shqipérisé do te trajtohen ne perputhje me kuadrin ligjor dhe nenligjor ne fugi per mbrojtien e te dhenave personale, sekretin
bankar si dhe sekretin profesional si dhe per faktin se Banka Raiffeisen dhe Regjistri i Kredive te Bankes se Shqiperise kane marre te gjitha masat e
nevojshem per te garantuar trajtimin e sigurt te te dhenave te mesiperme :

Autorizoj Raiffeisen Bank qé, pér qéllimet qé pérfshijné:
1.vlerésimin e aplikimit pér té marré kredi;
2. vierésimin e rrezikut té kredisé gjaté gjithé kohézgjaties sé marrédhénies kontraktore t& kredisé se KESH sh.a.. me bankén Raiffeisen
dhefose
3. vlerésimin e besueshmérisé time si person i lidhur me kredimarrésin,

té njihet me detyrimet e KESH sh.a. ndaj bankave/ degéve t& bankave t& huaja/ subjekteve kredidhénése, népérmijet pérdorimit té autorizuar té t&
dhénave/informacionit t& Regjistrit t& Kredive, n& ményré qé& t& vierésojé sasiné e detyrimeve financiare, garancité dhe besueshmériné/aftésiné pér té
shlyer detyrimet financiare. Gjithashtu, jap p&lgimin tim q& banka Raiffeisen, t& p&rdoré emrin dhe t& dhénat identifikuese dhe financiare te KESH sh.a.
qé mbahen né Regijistrin e Kredive, pér kryerjen e raportimeve standarde dhe té detyrueshme né Regjistrin e Kredive t& Bankés s& Shqiperise

Ky autorizim konsiderohet i dhene per te gjithe personat nenshkrues te kontrates

Kjo kontrate hyn ne fugi me nenshkrimin e saj nga te dy palet dhe eshte pjese integrale e kontrates per leshimin e instrumentave financiare dhe /ose
kredie me kufi nr.3619 rep, nr.1575 kol date 24.09.2014.

Te gjitha parashikimet e tjera te kesaj kontrate, te ndryshimeve te sajj dhe te marreveshjeve siguruese mbeten ne fugi dhe te pandryshuara deri ne
shlyerjen perfundimtare te detyrimeve dhe jane pjese integrale e kesaj kontrate.

Kjo Kontraté nénshkruhet né pranine e perkthyesit ne 4 (kater) kopje origjinale dy per kredimarresit, dy per kredidhenesin dhe nje kopje depozitohet
prane noterit.

KREDIDHENES/BANKA:
RAIFFEISEN BANK SHA
Perfagesuar nga

Alexander ZSOLNAI

Gledis BUXHUKU

KREDIMARRES:
Shoqeria “KESH (Korporata Elektroenergjitike Shqiptare)” sha
Perfagsuar nga

Agron HETOJA

Nr. Nr. i shtyllës  Pronësia  Shënime  

Emri  Atësia  Mbiemri  Lloji i  pasurisë  Nr.  kadastral  Nr.  I   pasurisë  Sasia e   sip.   pronës  m 2  Shtylla  banesë  sipërfaqe   defenitive   m 2  Çmimi i  tokës,  banesës  lek/m 2  Vlera e  kompensimit  

 Bashkia Fushë - Krujë         

Fushë-Krujë, Fshat            

 266c  Idriz  Qazim  Zalla  Arë  1665  91/ 4  124,5  124.5  451  56,150  Certifikatë   Pron   Pronësie  

 


image6.png
LISTA E NGASTRAVE DHE NEN NGASTRAVE QE HIQEN NGA FONDI PYJOR

DHE KULLOSOR PER NDERTIMIN E RRUGES PRONOVIK-ZGERBONJE-ANTENA,

NGA SHOQERIA TAP - AG PER LINJEN E GAZSJELLESIT

QARKU BERAT Lidhja 1

ID Prones  |Ekon.Pyjore Ngastra |Administrimi Sip. qe preket
nga gjurma

(ha)
BR2800 158b1rl |Mali I Terpanit 158 bl  |Ministria Mjedisit 0.1323
BR2800 158b2r1 |Mali I Terpanit 158 b2  [private (Tomorr Alizoti) 0.2011
BR2800 160b r1 |Mali I Terpanit 160 b komuna Vertop 0.0578
BR2800 24arl  |Mali I Terpanit 24 a komuna Vertop 0.0133
BR2800 25br1  |Mali I Terpanit 25b komuna Vertop 1.5489
BR2800 26brl  |Mali I Terpanit 26b komuna Vertop 0.2636
BR2800 27brl  |Mali I Terpanit 27b komuna Vertop 0.0647
BR2800 28brl  [Mali I Terpanit 28b komuna Vertop 0.0913
BR2800 32brl  |Mali I Terpanit 32b komuna Vertop 0.4359
BR2800 33brl  |Mali I Terpanit 33b komuna Vertop 0.8233
BR2800 33crl  |Mali I Terpanit 33¢ komuna Vertop 0.2733
BR2200 93arl  |Guhak-Polican 93 a komuna Bogove 0.1857
GJITHSEJ 4.0912

